Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8357. Il-EUR-Lex hu l-aċċess fuq l-internet għal-liġi Ewropea. IL-BUREAU TAL-PARLAMENT EWROPEW, Wara li kkunsidra t-Trattat dwar l-Unjoni Ewropea, u b'mod partikolari l-Artikolu 10(4) tiegħu, Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 224 tiegħu, Wara li kkunsidra r-Regoli ta' Proċedura tal-Parlament Ewropew ("ir-Regoli ta' Proċedura"), u b'mod partikolari l-Artikoli 25(11) u 223a tagħhom, Hemm bżonn li jiġu stabbiliti l-proċeduri għall-implimentazzjoni tar-Regolament (UE, Euratom) Nru 1141/2014. Għal raġunijiet ta' ġestjoni finanzjarja tajba u ta' trasparenza, kull għotja ta' finanzjament għandha tkun is-suġġett ta' deċiżjoni tal-Bureau u notifikata lid-destinatarju u għandu jkun fiha dikjarazzjoni tar-raġunijiet f'każ li l-miżura tolqot lid-destinatarju b'mod negattiv, ADOTTA DIN ID-DEĊIŻJONI: Din id-Deċiżjoni tistabbilixxi l-proċeduri applikabbli għall-implimentazzjoni tar-Regolament (UE, Euratom) Nru 1141/2014. Sakemm ma jkunx iddikjarat mod ieħor, din id-Deċiżjoni tapplika kemm għall-partiti politiċi Ewropej kif ukoll għall-fondazzjonijiet politiċi Ewropej. L-Annessi għal din id-deċiżjoni jifformaw parti integrali minnha. Għall-finijiet ta' din id-Deċiżjoni: "applikant" tfisser partit jew fondazzjoni li j/tippreżenta applikazzjoni għal finanzjament skont l-Artikolu 18 tar-Regolament (UE, Euratom) Nru 1141/2014, wara s-sejħa għal kontribuzzjonijiet jew is-sejħa għal proposti; "awtorità" tfisser l-istess bħal "Awtorità għall-partiti politiċi Ewropej u l-fondazzjonijiet politiċi Ewropej" fl-Artikolu 6 tar-Regolament (UE, Euratom) Nru 1141/2014; "benefiċjarju" tfisser il-partit li jkun ingħata kontribuzzjoni jew il-fondazzjoni li tkun ingħatat għotja skont ir-Regolament (UE, Euratom) Nru 1141/2014; "ammont definittiv tal-finanzjament" tfisser jew l-ammont definittiv tal-kontribuzzjoni (għall-partiti) jew l-ammont definittiv tal-għotja (għall-fondazzjonijiet) stabbilit mill-Bureau wara d-Deċiżjoni tiegħu dwar ir-rapport annwali;. "fondazzjoni" tfisser l-istess bħal "Fondazzjoni politika Ewropea" fl-Artikolu 2(4) tar-Regolament (UE, Euratom) Nru 1141/2014; "finanzjament" tfisser jew kontribuzzjoni skont it-termini tat-Titolu VIII tat-Tieni Parti tar-Regolament Finanzjarju (għall-partiti) jew għotja operattiva skont it-termini tat-Titolu VI tal-Ewwel Parti tar-Regolament Finanzjarju (għall-fondazzjonijiet); "deċiżjoni ta' finanzjament" tfisser jew id-deċiżjoni dwar l-għoti ta' kontribuzzjoni (għall-partiti) jew għotja (għall-fondazzjonijiet) skont it-termini u l-kundizzjonijiet speċifikati fis-sejħa; "proċedura ta' finanzjament" tfisser il-proċedura li ssegwi ċ-ċiklu mis-sottomissjoni tal-applikazzjonijiet sal-approvazzjoni tar-rapport annwali u l-adozzjoni tad-deċiżjoni dwar l-ammont definittiv ta' finanzjament; "partit" tfisser l-istess bħal "partit politiku Ewropew" fl-Artikolu 2(3) tar-Regolament (UE, Euratom) Nru 1141/2014. Wara l-approvazzjoni mill-Bureau, l-uffiċjal awtorizzanti b'delega jeħtieġ li jiżgura l-pubblikazzjoni ta' sejħa għal kontribuzzjonijiet fir-rigward tal-partiti u sejħa għal proposti fir-rigward ta' fondazzjonijiet ("sejħiet"). Is-sejħiet għandhom jispeċifikaw l-iskadenza ta' żmien, għall-partiti u l-fondazzjonijiet, biex jippreżentaw l-applikazzjonijiet tagħhom għal finanzjament bil-miktub lill-Parlament Ewropew. Is-sejħiet għandhom jinkludu dan li ġej: l-objettivi segwiti, il-qafas ġuridiku, il-kalendarju tal-proċedura tal-finanzjament, l-arranġamenti għall-finanzjament mill-Unjoni, il-kriterji ta' eleġibbiltà u esklużjoni, (fil-każ tal-fondazzjonijiet biss) il-kriterji ta' għażla, il-kriterji ta' għotja, kif speċifikat fl-Artikolu 19 tar-Regolament (UE, Euratom) Nru 1141/2014, il-formola tal-applikazzjoni u l-istruttura tal-estimi tal-baġit għandhom jiġu pprovduti mill-applikant flimkien mal-applikazzjoni tiegħu, jekk applikabbli, lista ta' kwalunkwe dokument ta' sostenn rikjest, it-termini u l-kundizzjonijiet speċjali u ġenerali għall-għoti ta' kontribuzzjonijiet u ta' għotjiet, kif approvati mill-Bureau. Is-sejħa għal kontribuzzjonijiet jew is-sejħa għall-proposti għandhom jispeċifikaw li kull applikant għandu jimpenja ruħu b'mod espliċitu u bil-miktub li jirrispetta t-termini u l-kundizzjonijiet rilevanti bħala kundizzjoni għall-ammissibbiltà tal-applikazzjoni tiegħu. F'konformita' mal-Artikolu 18(1) tar-Regolament (UE, Euratom) Nru 1141/2014, l-applikant li jixtieq jirċievi finanzjament mill-baġit ġenerali tal-Unjoni għandu jippreżenta applikazzjoni bil-miktub lill-President tal-Parlament Ewropew. L-applikant jista' jkun mistieden mill-uffiċjal awtorizzanti b'delega biex jippreżenta, sa data ta' skadenza raġonevoli, aktar dokumenti ta' sostenn jew kjarifiki relatati mal-applikazzjoni. Abbażi ta' proposta mis-Segretarju-Ġenerali, il-Bureau għandu jiddeċiedi, fi żmien tliet xhur mill-għeluq tat-talba, dwar l-applikazzjonijiet ta' finanzjament rispettiva, wara li jkun ivverifika l-konformita mal-kriterji stipulati fl-Artikoli 17 u 18 tar-Regolament (UE, Euratom) Nru 1141/2014 u kif imsemmi fl-Artikolu 3(3) ta' din id-Deċiżjoni. Il-Bureau għandu jqis kwalunkwe bidla li saret fis-sitwazzjoni ta' applikant wara l-preżentazzjoni tal-applikazzjoni għal finanzjament. Jekk l-applikazzjoni tiġi approvata, il-Bureau għandu joħroġ Deċiżjoni ta' Finanzjament skont il-mudell stabbilit fl-Anness 1a (għall-partiti) jew fl-Anness 1b (għall-fondazzjonijiet), fejn jiġi stabbilit l-ammont ta' għotja lill-applikant. F'każ li applikazzjoni tkun miċħuda, id-deċiżjoni għandha tiddikjara r-raġunijiet għal dan ir-rifjut. L-ammont ta' finanzjament għandu jiġi stabbilit b'konformità mal-Artikolu 19 tar-Regolament (UE, Euratom) Nru 1141/2014 u f'dan l-istadju jkun biss provviżorju. L-ammont definittiv ta' finanzjament għandu jiġi stabbilit b'konformità mal-proċedura stipulata fl-Artikolu 8 ta' din id-Deċiżjoni. Jekk l-ammonti għal kull applikant ikunu notevolment differenti minn dawk mistennija fil-mument tal-pubblikazzjoni tas-sejħiet imsemmija fl-Artikolu 3, il-Bureau jista' jistieden lill-President tal-Parlament Ewropew iressaq proposta lill-kumitat kompetenti biex dan jadatta l-approprjazzjonijiet disponibbli. Il-finanzjament għandu jitħallas lill-benefiċjarji f'forma ta' prefinanzjament, kif speċifikat fit-Termini u l-Kundizzjonijiet Speċjali stipulati fl-Anness 1a (għall-partiti) u fl-Anness 1b (għall-fondazzjonijiet). Sakemm il-Bureau ma jiddeċidix mod ieħor, f'każijiet dovutament ġustifikati, il-prefinanzjament għandu jitħallas f'pagament uniku ta' 100 % tal-ammont massimu ta' finanzjament. Fuq bażi ta' każ b'każ u suġġett għall-analiżi tar-riskji, il-Bureau jista' jiddeċiedi li jirrikjedi lill-benefiċjarju jippreżenta garanzija ta' prefinanzjament skont ir-Regolament Finanzjarju. Id-dispożizzjonijiet dwar il-pagamenti u d-dati ta' skadenza tagħhom għandhom jiġu speċifikati fid-Deċiżjoni ta' Finanzjament. Il-Parlament Ewropew għandu jirċievi direttament mingħand il-korpi jew l-esperti esterni indipendenti, maħtura skont l-Artikolu 23(3) tar-Regolament (UE, Euratom) Nru 1141/2014, ir-rapport tal-awditjar estern kif speċifikat fil-punt (b) tal-Artikolu 23(1) tar-Regolament (UE, Euratom) Nru 1141/2014. L-ambitu tal-awditjar estern huwa speċifikat fil-punt (b) tal-Artikolu 23(1) tar-Regolament (UE, Euratom) Nru 1141/2014. L-ambitu tal-awditu estern hu speċifikat aktar fid-dispożizzjonijiet applikabbli tal-Parti B tat-Termini u l-Kundizzjonijiet Ġenerali stipulati fl-Anness 1a (għall-partiti) u fil-Parti B tat-Termini u l-Kundizzjonijiet Ġenerali stipulati fl-Anness 1b (għall-fondazzjonijiet). Abbażi ta' proposta tas-Segretarju Ġenerali, il-Bureau għandu, sat-30 ta' Settembru tas-sena wara s-sena finanzjarja kkonċernata fir-rapport annwali, japprova jew jirrifjuta r-rapport annwali. Il-Bureau jew l-uffiċjal awtorizzanti b'delega jista' jitlob lill-benefiċjarji jippreżenta informazzjoni addizzjonali għall-finijiet ta' verifika tal-konformità mar-regoli rilevanti. Jekk tali informazzjoni addizzjonali tiġi mitluba mill-Bureau jew mill-uffiċjal awtorizzanti b'delega, l-iskadenza ta' żmien għal deċiżjoni dwar ir-rapport annwali għandha tkun prorogata sakemm tali informazzjoni addizzjoni tkun waslet u ġiet evalwata. Fir-rigward tal-partiti, il-Bureau għandu fuq bażi annwali, jistabbilixxi l-ammont ta' nefqa rimborżabbli, abbażi tar-rapport annwali. F'każ ta' riport ta' finanzjament mhux minfuq għas-sena finanzjarja ta' wara, l-ammont ta' finanzjament definittiv għandu jiġi stabbilit f'konformita' mal-Parti B tat-Termini u Kundizzjonijiet Ġenerali stipulati fl-Anness 1a. Fir-rigward tal-fondazzjonijiet l-ammont definittiv tal-għotja għandu jiġi ddeterminat abbażi tar-rapport annwali. L-ammont definittiv ta' finanzjament ma għandux jeċċedi: l-ammont massimu tal-finanzjament stabbilit fid-Deċiżjoni ta' Finanzjament; 85 % tan-nefqa rimborżabbli jew tan-nefqa eleġibbli effettivament inkorsa. Abbażi tal-ammont definittiv tal-finanzjament stabbilit skont il-paragrafi 4 sa 6 u tal-pagamenti ta' prefinanzjament li saru preċedentement skont id-Deċiżjoni ta' Finanzjament, l-uffiċjal awtorizzanti b'delega jiddetermina l-ammonti dovuti lill-benefiċjarju jew lill-Parlament Ewropew. Id-deċiżjonijiet adottati fl-ambitu ta' dan l-Artikolu għandhom ikunu notifikati lill-benefiċjarju bħala deċiżjoni individwali, f'konformita' mal-Artikolu 223a(1) tar-Regoli ta' Proċedura. Il-proċedura applikabbli għal approvazzjoni tar-rapport annwali u għall-adozzjoni tad-deċiżjoni dwar l-ammont definittiv tal-finanzjament hija speċifikata aktar fil-Parti B tat-Termini u l-Kundizzjonijiet Ġenerali stipulati fl-Anness 1a (għall-partiti) u fil-Parti B tat-Termini u l-Kundizzjonijiet Ġenerali stipulati fl-Anness 1b (għall-fondazzjonijiet). Il-Bureau jew l-uffiċjal awtorizzanti b'delega jista' jikkonsulta lill-Awtorità, f'konformita' mal-Artikolu 6(9) tar-Regolament (UE, Euratom) Nru 1141/2014, bil-għan li tintalab informazzjoni addizzjonali li jikkunsidra rilevanti għall-approvazzjoni tar-rapport annwali għall-adozzjoni tad-deċiżjoni dwar l-ammont ta' finanzjament definittiv. F'konformita' mar-regoli applikabbli tar-regolament Finanzjarju u mad-dispożizzjonijiet applikabbli tal-Parti A tat-Termini u l-Kundizzjonijiet Ġenerali kif stipulat fl-Anness 1a (għall-partiti) u l-Parti A tat-Termini u l-Kundizzjonijiet Ġenerali kif stipulat fl-Anness 1b (għall-fundazzjonijiet), il-Bureau jista' jiddeċiedi, fuq proposta mis-Segretarju Ġenerali, li jissospendi il-pagament ta' finanzjament għall-partit politku jew fondazzjoni u jiddeċiedi fuq it-tkomplija tal-pagament, f'każ li ċ-ċirkostanzi għal tali sospensjoni ma japplikawx aktar. L-uffiċjal awtorizzanti b'delega għandu jkun kompetenti biex jniedi tali proċedura u biex jieħu il-passi kollha meħtieġa, f'konformita' mal-Parti A tat-Termini u l-Kundizzjonijiet Ġenerali stipulat fl-Anness 1a (għall-partiti) u l-Parti A tat-Termini u l-Kundizzjonijiet Ġenerali stipulat fl-Anness 1b (għall-fondazzjonijiet), qabel tali deċiżjoni mill-Bureau. It-tielet subparagrafu tal-Artikolu 223a(1) tar-Regoli ta' Proċedura għandu japplika għal deċiżjonijiet adottati mill-Bureau skont dan l-Artikolu. F'konformita' mar-Regolament (UE, Euratom) Nru 1141/2014, u b'mod partikolari mal-Artikolu 30 tiegħu, flimkien mar-regoli applikabbli tar-Regolament Finanzjarju u mal-Parti A tat-Termini u Kundizzjonijiet Ġenerali stipulati fl-Anness 1a (għall-partiti) u l-Parti A tat-Termini u Kundizzjonijiet Ġenerali stipulati fl-Anness 1b (għall-fondazzjonijiet), il-Bureau jista' jiddeċiedi, fuq proposta mis-Segretarju Ġenerali, li jirtira d-deċiżjoni ta' finanzjament. L-uffiċjal awtorizzanti b'delega għandu jkun kompetenti biex jniedi tali proċedura u biex jieħu il-passi kollha meħtieġa, f'konformita' mal-Parti A tat-Termini u l-Kundizzjonijiet Ġenerali stipulat fl-Anness 1a (għall-partiti) u l-Parti A tat-Termini u l-Kundizzjonijiet Ġenerali stipulat fl-Anness 1b (għall-fondazzjonijiet), qabel tali deċiżjoni mill-Bureau. It-tielet subparagrafu tal-Artikolu 223a(1) tar-Regoli ta' Proċedura għandu japplika għal deċiżjonijiet adottati mill-Bureau skont dan l-Artikolu. L-uffiċjal awtorizzanti b'delega għandu jkollu s-setgħa li joħroġ l-ordni ta' rkupru meħtieġa. F'konformita' mar-Regolament (UE, Euratom) Nru 1141/2014, u b'mod partikolari mal-Artikoli 27 u 30 tiegħu, flimkien mar-regoli applikabbli tar-Regolament Finanzjarju u mal-Parti A tat-Termini u Kundizzjonijiet Ġenerali stipulati fl-Anness 1a (għall-partiti) u l-Parti A tat-Termini u Kundizzjonijiet Ġenerali stipulati fl-Anness 1b (għall-fondazzjonijiet), il-Bureau jista' jiddeċiedi, fuq proposta mis-Segretarju Ġenerali, li jtemm id-deċiżjoni ta' finanzjament. L-uffiċjal awtorizzanti b'delega għandu jkun kompetenti biex jniedi tali proċedura u biex jieħu il-passi kollha meħtieġa, f'konformita' mal-Parti A tat-Termini u l-Kundizzjonijiet Ġenerali stipulat fl-Anness 1a (għall-partiti) u l-Parti A tat-Termini u l-Kundizzjonijiet Ġenerali stipulat fl-Anness 1b (għall-fondazzjonijiet), qabel tali deċiżjoni mill-Bureau. It-tielet subparagrafu tal-Artikolu 223a(1) tar-Regoli ta' Proċedura għandu japplika għal deċiżjonijiet adottati mill-Bureau skont dan l-Artikolu. L-uffiċjal awtorizzanti b'delega għandu jkollu s-setgħa li joħroġ l-ordni ta' rkupru meħtieġa. Id-Deċiżjoni ta' Finanzjament għandha tipprevedi espressament għad-drittijiet tal-Parlament Ewropew u tal-awtoritajiet kompetenti biex jeżeritaw is-setgħat tagħhom ta' kontroll fir-rigward tal-benefiċjarju, kif imsemmi fl-Artikoli 24 u 25 tar-Regolament (UE, Euratom) Nru 1141/2014. F'konformita' mal-Artikolu 26 tar-Regolament (UE, Euratom) Nru 1141/2014, il-benefiċjarji jistgħu japplikaw għall-assistenza teknika, skont id-Deċiżjoni tal-Bureau tal-14 ta' Marzu 2000 li tirregola l-użu tal-bini tal-Parlament Ewropew minn entitajiet esterni, kif emendata, u kull tip ieħor ta' assistenza teknika kif imfissra fir-regoli adottati sussegwentement mill-Bureau. Il-Bureau jista' jiddelega lis-Segretarju Ġenerali s-setgħa li jieħu deċiżjonijiet relatati mal-assistenza teknika. F'każijiet fejn, skont id-Deċiżjoni ta' Finanzjament applikabbli, inklużi fit-Termini u Kundizzjonijiet Speċjali u Ġenerali, il-benefiċjajru hu intitolat, qabel kwalunkwe deċiżjoni tiġi adottata mill-Parlament, li jissottometti l-osservazzjonijiet tiegħu, il-benefiċjarju għandu jingħata perijodu ta' għaxart ijiem ta' xogħol, sakemm ma jkunx stipulat mod ieħor mir-regoli applikabbli, biex jissottometti l-osservazzjonijiet bil-miktub tiegħu. Dan il-perjodu jista', fuq talba motivata tal-benefiċjarju, jiġi prorogat darba b'għaxart ijiem ta' xogħol oħra. Anness 1a — mudell ta' Deċiżjoni ta' Kontribuzzjoni — partit Anness 1b — mudell ta' Deċiżjoni ta' Għotja — fondazzjoni Wara li kkunsidra t-Trattat dwar l-Unjoni Ewropea, u b'mod partikolari l-Artikolu 10(4) tiegħu; Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 224 tiegħu, Wara li kkunsidra r-Regoli ta' Proċedura tal-Parlament Ewropew, u b'mod partikolari l-Artikolu 25(11) tagħhom, Wara li kkunsidra t-termini u l-kundizzjonijiet stabbiliti mill-Parlament Ewropew fis-sejħa għal kontribuzzjonijiet bl-għan li jingħata finanzjament lill-partiti politiċi fil-livell Ewropew, L-Artikolu 10(4) tat-Trattat dwar l-Unjoni Ewropea jipprevedi li l-partiti politiċi fil-livell Ewropew għandhom jikkontribwixxu għall-formazzjoni tal-għarfien politiku Ewropew u għall-espressjoni tar-rieda taċ-ċittadini tal-Unjoni. Din id-deċiżjoni hija r-riżultat ta' sejħa għal kontribuzzjonijiet li permezz tagħha l-applikanti ġew mgħarrfa bil-mudell ta' Deċiżjoni ta' Finanzjament, inklużi t-termini u l-kundizzjonijiet. Kontribuzzjonijiet finanzjarji diretti fis-sens tal-Artikolu 204a tar-Regolament Finanzjarju ("finanzjament") qed jingħataw lil: rappreżentat, għall-finijiet ta' din id-Deċiżjoni ta' Finanzjament minn: biex jappoġġa l-attivitajiet u l-objettivi statutorji tal-benefiċjarju, skont it-termini u l-kundizzjonijiet stabbiliti f'din s-sejħa għal kontribuzzjonijiet u d-Deċiżjoni ta' Kontribuzzjoni attwali ("id-Deċiżjoni ta' Finanzjament"), inklużi t-Termini u l-Kundizzjonijiet Speċjali, it-Termini u l-Kundizzjonijiet Ġenerali fl-istima ta' baġit fl-Anness li għandu jifforma parti integrali minn din id-Deċiżjoni ta' Finanzjament preżenti. Id-dispożizzjonijiet tat-Termini u l-Kundizzjonijiet Speċjali għandhom jieħdu preċedenza fuq dawk ta' partijiet oħra ta' din id-Deċiżjoni. Id-dispożizzjonijiet tat-Termini u l-Kundizzjonijiet Ġenerali għandhom jieħdu preċedenza fuq dawk tal-Annessi l-oħra. Il-Parlament Ewropew jagħti finanzjament għall-implimentazzjoni tal-attivitajiet u l-objettivi statutorji tal-benefiċjarju fis-sena finanzjarja [daħħal], skont it-termini u l-kundizzjonijiet stabbiliti fit-Termini u l-Kundizzjonijiet Speċjali u fit-Termini u l-Kundizzjonijiet Ġenerali ("termini u kundizzjonijiet"), kif ukoll skont l-Anness tad-Deċiżjoni ta' Finanzjament. Dan jikkostitwixxi l-implimentazzjoni tad-Deċiżjoni ta' Finanzjament min-naħa tal-Parlament Ewropew. Il-benefiċjarju ser juża l-finanzjament għall-fini tal-implimentazzjoni tal-attivitajiet u l-objettivi statutorji tiegħu, filwaqt li jaġixxi fuq ir-responsabbiltà tiegħu stess u skont it-termini u l-kundizzjonijiet u l-Anness tad-Deċiżjoni ta' Finanzjament. Dan jikkostitwixxi l-implimentazzjoni tad-Deċiżjoni ta' Finanzjament min-naħa tal-benefiċjarju. Il-perjodu ta' eliġibbiltà għal finanzjament mill-Unjoni għandu jibda jgħodd minn [daħħal JJ/XX/SS] sa [daħħal JJ/XX/SS]. Il-kontribuzzjonijiet mogħtija lill-benefiċjarju skont it-Titolu VIII tal-Parti II tar-Regolament Finanzjarju għandu jieħdu l-forma ta' rimbors ta' perċentwal tan-nefqa rimborsabbli li fil-fatt tkun ġiet imġarrba. Il-Parlament Ewropew għandu jikkontribwixxi ammont massimu ta' EUR [daħħal l-ammont], li m'għandux jeċċedi il-85 % tat-total tan-nefqa rimborsabbli stmata. In-nefqa rimborsabbli stmata tal-benefiċjarju hija mniżżla fl-Anness ("l-istima ta' baġit"). L-istima ta' baġit għandha tkun f'bilanċ u għandha tagħti analiżi statistika tal-kosti u d-dħul kollu tal-benefiċjarju għall-perjodu ta' eleġibilità. In-nefqa rimborsabbli għandha tkun separata min-nefqa mhux rimborsabbli, skont l-Artikolu II.18. Il-finanzjament għandu jitħallas skont l-iskeda u l-arranġamenti li ġejjin. Il-pagament ta' prefinanzjament ta' EUR [daħħal ammont], li jirrappreżenta [100 % awtomatikament, inkella daħħal il-perċentwal deċiż mill-Parlament Ewropew] tal-ammont massimu stabbilit fl-Artikolu I.4 ta' din id-Deċiżjoni ta' Finanzjament, għandu jsir lill-benefiċjarju fi żmien 30 jum wara d-data tad-dħul fis-seħħ tad-Deċiżjoni ta' Finanzjament jew, jekk applikabbli, mid-data meta l-Parlament Ewropew jirċievi l-garanzija finanzjarja ta' EUR [daħħal l-ammont], skont liema minnhom tkun l-aktar reċenti. Il-bilanċ tal-finanzjament għandu jitħallas lill-benefiċjarju jew kwalunkwe prefinanzjament imħallas indebitament għandu jiġi rkuprat fi żmien 30 jum wara d-deċiżjoni tal-Parlament Ewropew dwar ir-rapport annwali u d-determinazzjoni tal-ammont finali tal-finanzjament kif speċifikat fl-Artikolu II.24. Il-pagamenti mill-Parlament Ewropew għandhom jitqiesu li jkunu saru fid-data li fiha jiġu ddebitati mill-kont tal-Parlament Ewropew. Il-pagamenti għandhom isiru f'kont jew subkont bankarju miżmum mill-benefiċjarju fil-bank stabbilit fi Stat Membru tal-Unjoni Ewropea, denominat f'euro, u li d-dettalji tiegħu jidhru hawn taħt: Kwalunkwe komunikazzjoni indirizzata lill-Parlament Ewropew b'rabta mad-Deċiżjoni ta' Finanzjament għandha ssir bil-miktub, għandha tinkludi n-numru tad-Deċiżjoni ta' Finanzjament u għandha tintbagħat f'dan l-indirizz: Il-posta ordinarja għandha titqies li ġiet irċevuta mill-Parlament Ewropew fid-data li hija tkun uffiċjalment irreġistrata mis-Servizz Postali tal-Parlament Ewropew. Id-Deċiżjoni ta' Finanzjament hija indirizzata lill-benefiċjarju taħt dan l-indirizz: Kwalunkwe tibdil fl-indirizz tal-benefiċjarju għandu jiġi kkomunikat lill-Parlament Ewropew bil-miktub mingħajr dewmien. Id-Deċiżjoni ta' Finanzjament għandha tidħol fis-seħħ fid-data li fiha tiġi ffirmata f'isem il-Parlament Ewropew. Għall-finijiet ta' din id-Deċiżjoni ta' Finanzjament: Il-benefiċjarju: għandu jkollu r-responsabbiltà unika u l-oneru tal-prova tal-konformità ma' kwalunkwe obbligu legali li jaqa' fuqu; għandu jkun l-uniku wieħed responsabbli fir-rigward ta' partijiet terzi, inkluż għal dannu ta' kwalunkwe għamla li dawn ikunu sofrew waqt l-implimentazzjoni tad-Deċiżjoni ta' Finanzjament; għandu jinforma lill-Parlament Ewropew minnufih bi kwalunkwe tibdil fis-sitwazzjoni legali, finanzjarja, teknika, organizzattiva jew ta' sjieda tiegħu u bi kwalunkwe tibdil f'ismu, fl-indirizz jew fir-rappreżentant legali tiegħu; għandu jieħu l-miżuri kollha meħtieġa biex jipprevjeni li jinqala' kwalunkwe kunflitt ta' interessi. Il-kont jew is-subkont speċifikati fl-Artikolu I.6 jridu jippermettu l-identifikazzjoni tal-ammonti mħallsa mill-Paralment Ewropew u jrid ikun riservat esklussivament biex jilqa' fih l-ammonti msemmija fl-Artikolu I.5 mħallsa mill-Parlament Ewropew. Jekk l-ammonti mħallsa għal ġo dan il-kont bħala prefinanzjament jirrendu imgħax jew benefiċċji ekwivalenti skont iil-liġi tal-Istat Membru li fit-territorju tiegħu jinsab miftuħ il-kont, tali mgħax jew benefiċċji għandhom jiġu rkuprati mill-Parlament Ewropew suġġett għall-kundizzjonijiet stabbiliti fl-Artikolu II.25, skont l-Artikolu 204k(5) tar-Regolament Finanzjarju. malArtikolu 204k(5) tar-Regolament Finanzjarju. L-ammonti mħallsa mill-Parlament Ewropew ma jistgħu taħt l-ebda ċirkostanza jintużaw għal skopijiet ta' spekulazzjoni. Il-prefinanzjament għandu jibqa' proprjetà tal-Unjoni sakemm jiġi kklerjat permezz tat-tnaqqis tiegħu mill-ammont finali tal-finanzjament. Il-Parlament Ewropew ma jista jinżamm responsabbli għall-ebda dannu kkawżat jew imġarrab mill-benefiċjarju, inkluż kwalunkwe dannu kkawżat lil partijiet terzi matul l-implimentazzjoni ta' din id-Deċiżjoni ta' Finanzjament jew b'konsegwenza ta' tali implimentazzjoni. Sakemm ma jkunx stipulat mod ieħor f'din id-Deċiżjoni ta' Finanzjament, fl-Artikolu 32 tar-Regolament (UE, Euratom) Nru 1141/2014 u f'atti legali oħra applikabbli tal-Unjoni, il-Parlament Ewropew u l-benefiċjarju jintrabtu li jippreservaw il-kunfidenzjalità ta' kwalunkwe dokument, informazzjoni jew materjal ieħor direttament relatat mas-suġġett ta' din id-Deċiżjoni ta' Finanzjament. Tali data għandha tiġi pproċessata biss għall-iskop tal-implimentazzjoni u l-monitoraġġ tad-Deċiżjoni ta' Finanzjament mingħajr preġudizzju għall- għall-possibbiltà li din id-data tiġi kkomunikata lill-korpi responsabbli għat-twettiq tal-kompiti tal-awditjar u l-verifika b'konformità mal-liġi tal-Unjoni. B'konformità mal-Artikolu 204o tar-Regolament Finanzjarju, il-benefiċjarju għandu jżomm ir-rekords u d-dokumenti ġustifikattivi kollha li jikkonċernaw l-implimentazzjoni tad-Deċiżjoni ta' Finanzjament għal ħames snin wara l-ippreżentazzjoni tar-rapport annwali, inklużi d-dikjarazzjonijiet finanzjarji annwali msemmija fl-Artikolu 204l(1) tar-Regolament Finanzjarju. Ir-rekords relatati mal-awditjar, appelli, litigazzjonijiet jew is-saldu ta' pretensjonijiet li jirriżultaw mill-użu tal-finanzjament għandhom jinżammu sa tmiem tali awditjar, appelli, litigazzjonijiet jew saldu ta' pretensjonijiet. Sakemm il-Parlament Ewropew ma jitlobx jew ma jaqbilx mod ieħor, kull komunikazzjoni jew pubblikazzjoni tal-benefiċjarju li tikkonċerna d-Deċiżjoni ta' Finanzjament, inkluż f'konferenza, seminar jew fi kwalunkwe materjal ta' informazzjoni jew ta' promozzjoni (bħalma huma brochures, fuljetti, posters, preżentazzjonijiet, f'forma elettronika, eċċ.), għandha tindika li l-programm ikun irċieva għajnuna finanzjarja mingħand il-Parlament Ewropew. Kull komunikazzjoni jew pubblikazzjoni mill-benefiċjarju, fi kwalunkwe forma u bi kwalunkwe mezz, għandha tindika li r-responsabbli uniku hu l-awtur u li l-Parlament Ewropew ma hu responsabbli għall-ebda użu li jista' jsir tal-informazzjoni misjuba fihom. Il-Parlament Ewropew jippubblika fuq sit web l-informazzjoni speċifikata fl-Artikolu 32 tar-Regolament (UE, Euratom) Nru 1141/2014. Skont l-Artikolu 204b(2) tar-Regolament Finanzjarju, il-finanzjament jista' jintuża għar-rimbors tan-nefqa relatata ma' kuntratti konklużi mill-benefiċjarju, sakemm ma kien hemm l-ebda kunflitt ta' interessi meta kienu ngħataw. Għall-kuntratti b'valur ta' aktar minn EUR 60 000 għal kull fornitur u għal kull beni jew servizz, il-benefiċjarju għandu jiġbor mill-inqas tliet offerti irċevuti bi tweġiba għal stedina bil-miktub biex jintefgħu l-offerti li tagħti fid-dettall ir-rekwiżiti għall-akkwist. Id-durata tal-kuntratti kkonċernati m'għandhiex taqbeż il-ħames snin. Jekk ikun hemm inqas minn tliet offerti bi tweġiba għall-istedina bil-miktub għat-tfigħ tal-offerti, il-benefiċjarju għandu jkun meħtieġ li jagħti provi li kien impossibbli li jikseb aktar offerti għall-akkwist inkwistjoni. Il-benefiċjarju għandu jżomm rekord tal-evalwazzjoni tal-offerti u għandu jiġġustifika bil-miktub l-għażla tiegħu tal-fornitur finali. Il-benefiċjarju għandu jiżgura li l-Parlament Ewropew, l-Awtorità għall-Partiti Politiċi Ewropej u l-Fondazzjonijiet Politiċi Ewropej, il-Qorti Ewropea tal-Awdituri u l-Uffiċċju Ewropew Kontra l-Frodi (OLAF) ikunu jistgħu jeżerċitaw is-setgħat tagħhom ta' kontroll skont il-Kapitolu V tar-Regolament (UE, Euratom) Nru 1141/2014 u skont l-Artikolu 204n tar-Regolament Finanzjarju. Il-benefiċjarju għandu jiżgura li l-kuntratti konklużi ma' partijiet terzi jiddisponu għall-possibilità li dawk is-setgħat ta' kontroll jistgħu jiġu eżerċitati wkoll fir-rigward ta' dawk il-partijiet terzi. Il-benefiċjarju għandu jkun l-uniku wieħed responsabbli f'dak li għandu x'jaqsam mal-implimentazzjoni tad-Deċiżjoni ta' Finanzjament u l-konformità mad-dispożizzjonijiet tad-Deċiżjoni ta' Finanzjament. Il-benefiċjarju għandu jintrabat li jagħmel l-arranġamenti kollha meħtieġa biex jiżgura li l-kuntrattur jaċċetta li jirrinunzja għad-drittijiet kollha fil-konfront tal-Parlament Ewropew taħt id-Deċiżjoni ta' Finanzjament. Il-Parlament Ewropew għandu jkollu s-setgħa li jissospendi l-pagament tal-finanzjament, skont ir-regoli applikabbli taħt ir-Regolament Finanzjarju, fiċ-ċirkostanzi li ġejjin: meta jissuspetta li l-benefiċjarju jkun naqas milli jikkonforma mal-obbligi relatati mal-użu tal-kontribuzzjonijiet stabbiliti fl-Artikolu 204k tar-Regolament Finanzjarju sakemm dak is-suspett jiġi vverifikat; jew meta l-benefiċjarju jkun ġie soġġett għal sanzjonijiet finanzjarji previsti fl-Artikolu 27(4) tar-Regolament (UE, Euratom) Nru 1141/2014 sa meta s-sanzjoni finanzjarja tkun tħallset. Jekk, wara li jiskadi l-perjodu għall-preżentazzjoni tal-osservazzjonijiet, il-Parlament Ewropew jiddeċiedi li jwettaq il-proċedura ta' sospensjoni, hu għandu jinforma formalment lill-benefiċjarju, permezz ta' deċiżjoni motivata dwar is-sospensjoni, fejn jinfurmah: bid-data indikattiva tat-tlestija tal-verifika neċessarja fil-każ imsemmi fil-punt (i) tal-Artikolu II.11.1; u Is-sospensjoni tal-pagament għandu jkollha l-effett li l-benefiċjarju ma jkun intitolat li jirċievi l-ebda pagament mill-Parlament Ewropew sa meta l-verifika msemmija fil-punt (i) tal-Artikolu II.11.2, fl-ambitu tat-Tieni Pass, tkun tlestiet għalkollox jew ir-raġuni għas-sospensjoni ma tibqax tapplika. Dan huwa mingħajr preġudizzju għad-dritt tal-Parlament Ewropew li jwaqqaf il-finanzjament jew li jirtira d-Deċiżjoni ta' Finanzjament. Mill-mument meta r-raġuni għas-sospensjoni tal-pagament ma tibqax tapplika, il-pagamenti kollha kkonċernati għandhom jitkomplew u l-Parlament Ewropew għandu jinnotifika b'dan lill-benefiċjarju. Il-Parlament Ewropew għandu jkollu s-setgħa li jirtira d-Deċiżjoni ta' Finanzjament fuq il-bażi ta' deċiżjoni tal-Awtorità li tneħħi lill-benefiċjarju mir-Reġistru, ħlief fil-każijiet previsti fit-tielet subparagrafu tal-Artikolu 30(2) tar-Regolament (UE, Euratom) Nru 1141/2014. Jekk, wara li jiskadi l-perjodu għall-preżentazzjoni tal-osservazzjonijiet, il-Parlament Ewropew jiddeċiedi li jirtira d-Deċiżjoni ta' Finanzjament, hu għandu jinnotifika formalment lill-benefiċjarju permezz ta' deċiżjoni motivata dwar l-irtirar. Kwalunkwe ammont imħallas indebitament lill-benefiċjarju għandu jiġi rkuprat skont ir-regoli applikabbli tar-Regolament Finanzjarju. Id-deċiżjoni li d-Deċiżjoni ta' Finanzjament tiġi rtirata għandu jkollha effett retroattiv mid-data tal-adozzjoni tad-Deċiżjoni ta' Finanzjament. Il-benefiċjarju jista' jitlob li d-Deċiżjoni ta' Finanzjament tiġi terminata. Il-benefiċjarju għandu jinnotifika formalment lill-Parlament Ewropew dwar it-terminazzjoni, filwaqt li jiddikjara: ir-raġunijiet għat-terminazzjoni; u id-data li fiha għandha tidħol fis-seħħ it-terminazzjoni, li ma għandhiex tkun qabel id-data li fiha tkun intbagħtet in-notifika. It-terminazzjoni għandha tidħol fis-seħħ fil-jum speċifikat fid-deċiżjoni ta' terminazzjoni. Il-Parlament Ewropew għandu jkollu s-setgħa li jtemm id-Deċiżjoni ta' Finanzjament fi kwalunkwe waħda miċ-ċirkostanzi li ġejjin: fuq il-bażi ta' deċiżjoni tal-Awtorità li tneħħi lill-benefiċjarju mir-Reġistru, fil-każijiet previsti fit-tielet subparagrafu tal-Artikolu 30(2) tar-Regolament (UE, Euratom) Nru 1141/2014; jekk il-benefiċjarju ma jibqax konformi mal-Artikolu 18(2) tar-Regolament (UE, Euratom) Nru 1141/2014; jekk il-Parlament Ewropew jistabbilixxi li l-benefiċjarju jkun naqas milli jikkonforma mal-obbligi relatati mal-użu tal-kontribuzzjonijiet stabbiliti fl-Artikolu 204k tar-Regolament Finanzjarju; jekk il-benefiċjarju jiġi ddikjarat fallut, ikun għaddej minn proċedura ta' xoljiment jew ikun is-suġġett ta' kwalunkwe proċedura oħra simili. Jekk, wara li jiskadi l-perjodu għall-preżentazzjoni tal-osservazzjonijiet, il-Parlament Ewropew jiddeċiedi li jittermina d-Deċiżjoni ta' Finanzjament, hu għandu jinnotifika formalment lill-benefiċjarju permezz ta' deċiżjoni motivata dwar it-terminazzjoni. It-terminazzjoni għandha ssir effettiva fid-data speċifikata fid-deċiżjoni ta' terminazzjoni. Il-benefiċjarju ma jista' jċedi l-ebda waħda mit-talbiet tiegħu għall-ħlas kontra l-Parlament Ewropew lill-ebda parti terza, ħlief jekk dan ikun approvat minn qabel mill-Parlament Ewropew abbażi ta' talba motivata u bil-miktub mill-benefiċjarju. Jekk il-Parlament Ewropew ma jaċċettax bil-miktub iċ-ċessjoni jew il-kundizzjonijiet ta' tali ċessjoni ma jiġux osservati, iċ-ċessjoni ma jkollha l-ebda effett legali. Ċessjoni taħt l-ebda ċirkostanza ma tista' teżenta lill-benefiċjarju mill-obbligi tiegħu lejn il-Parlament Ewropew. Jekk il-Parlament Ewropew jissospendi l-pagamenti kif jiddisponi l-Artikolu II.11, dawn l-azzjonijiet jistgħu ma jiġux ikkunsidrati bħala każijiet ta' inadempjenza. L-imgħax ta' inadempjenza jkopri l-perjodu li jibda mill-jum wara d-data dovuta għall-pagament sa, u inkluża, id-data tal-pagament attwali. Bħala eċċezzjoni għall-ewwel subparagrafu, jekk l-imgħax ikkalkulat ikun ta' inqas minn EUR 200 jew ugwali għal dan l-ammont, il-Parlament Ewropew għandu jiġi rikjest iħallas dan l-ammont lill-benefiċjarju biss jekk il-benefiċjarju jitlob dan fi żmien xahrejn minn meta jirċievi ħlas tardiv. Din id-Deċiżjoni ta' Finanzjament hija rregolata mil-liġi applikabbli tal-Unjoni, u b'mod partikolari mir-Regolament (UE, Euratom) Nru 1141/2014 u r-regoli applikabbli tar-Regolament Finanzjarju li japplikaw b'mod sħiħ. Dawn huma kkomplementati, fejn meħtieġ, mil-liġi nazzjonali tal-Istat Membru li fih il-benefiċjarju għandu s-sede tiegħu. F'każijiet fejn, taħt din id-Deċiżjoni ta' Finanzjament, il-benefiċjarju jkun intitolat biex jippreżenta l-osservazzjonijiet tiegħu, il-benefiċjarju għandu jingħata perjodu ta' għaxart ijiem ta' xogħol, ħlief fejn previst espressament mod ieħor, biex jippreżenta l-osservazzjonijiet tiegħu bil-miktub. Dan il-perjodu jista', fuq talba motivata tal-benefiċjarju, jiġi estiż darba b'għaxart ijiem ta' xogħol oħra. Sabiex jitqiesu eliġibbli għal rimbors minn finanzjament mill-Unjoni, u skont l-Artikolu 204k tar-Regolament Finanzjarju, il-kosti għandhom jissodisfaw il-kriterji li ġejjin: ikunu direttament relatati mas-suġġett tad-Deċiżjoni ta' Finanzjament u previsti fl-istima ta' baġit annessa mad-Deċiżjioni ta' Finanzjament; ikunu meħtieġa għall-implimentazzjoni tad-Deċiżjoni ta' Finanzjament; ikunu raġonevoli u ġustifikati, u konformi mal-prinċipju ta' ġestjoni finanzjarja tajba, b'mod partikolari rigward l-ekonomija u l-effiċjenza; ikunu ġġenerati matul il-perjodu ta' eliġibbiltà kif definit fl-Artikolu I.2, bl-eċċezzjoni ta' kosti relatati ma' rapporti annwali jew ċertifikati dwar id-dikjarazzjonijiet finanzjarji jew kontijiet ta' bażi; ikunu verament intefqu mill-benefiċjarju; ikunu identifikabbli u verifikabbli, u mniżżla fil-kontijiet tal-benefiċjarju, skont l-istandards tal-kontabilità applikabbli għalih; ikunu konformi mar-rekwiżiti tal-liġijiet applikabbli tat-taxxa u soċjali; ikunu konformi mal-ewwel paragrafu tal-Artikolu II.9.1, u, bħala regola ġenerali, mat-tieni paragrafu tal-Artikolu II.9.1. Il-proċeduri tal-kontabilità u tal-kontroll intern tal-benefiċjarju jridu jiffaċilitaw ir-rikonċiljazzjoni diretta tal-kosti u d-dħul iddikjarat fir-rapport annwali mar-rapporti finanzjarji u d-dokumenti ta' sostenn korrispondenti. B'mod partikulari u, jekk jissodisfaw il-kriterji stipulati fl-Artikolu II.18.1, il-kosti tal-operat li ġejjin għandhom jitqiesu bħala rimborsabbli mingħajr preġudizzju għall-Artikolu 204K tar-Regolament Finanzjarju: kosti amministrattivi u kosti relatati ma' assistenza teknika, laqgħat, riċerka, avvenimenti transfruntiera, studji, informazzjoni u pubblikazzjonijiet; kosti relatati mal-persunal, li jinkludu s-salarji attwali, kontribuzzjonijiet għas-sigurtà soċjali u kosti oħra statutorji inklużi fir-remunerazzjoni, sakemm dawn ma jaqbżux ir-rati medji skont il-politika normalment segwita mill-benefiċjarju dwar ir-remunerazzjoni; spejjeż tal-ivvjaġġar u tas-sussistenza tal-persunal, sakemm dawn ikunu konsistenti man-norma applikata mill-benefiċjarju rigward il-kosti tal-ivvjaġġar; il-kosti ta' deprezzament ta' tagħmir jew assi oħra (ġodda jew użati) kif irreġistrati fir-rapporti kontabilistiċi tal-benefiċjarju, sakemm l-assi: jiġu deprezzati skont standards internazzjonali tal-kontabilità u l-prassi normali tal-kontabilità tal-benefiċjarju u ikunu mixtrija skont l-ewwel paragrafu tal-Artikolu II.9.1 u, bħala regola ġenerali, mat-tieni paragrafu tal-Artikolu II.9.1 jekk ix-xiri jseħħ fi ħdan il-perjodu ta' eliġibbiltà; il-kosti ta' oġġetti għall-konsum u provvisti u kuntratti oħra, sakemm dawn ikunu: mixtrija skont l-ewwel paragrafu tal-Artikolu II.9.1 u, bħala regola ġenerali, mat-tieni paragrafu tal-Artikolu II.9.1; u assenjati direttament lis-suġġett tad-Deċiżjoni ta' Finanzjament; kosti li huma riżultat dirett ta' ħtiġiet imposti mid-Deċiżjoni ta' Finanzjament inklużi, jekk japplika, il-kosti ta' servizzi finanzjarji (b'mod partikolari il-kosti ta' garanziji finanzjarji), bil-kundizzjoni li s-servizzi korrispondenti jkunu mixtrija skont l-ewwel paragrafu tal-Artikolu II.9.1 u, bħala regola ġenerali, mat-tieni paragrafu tal-Artikolu II.9.1; appoġġ finanzjarju għall-entitajiet assoċjati tal-benefiċjarju li ġejjin: [daħħal l-ismijiet tal-entitajiet assoċjati, bħal organizzazzjonijiet taż-żgħażagħ u tan-nisa, kif ikkomunikat mal-applikazzjoni għal finanzjament] bil-kundizzjoni li l-appoġġ finanzjarju għal kull entità ma jaqbiżx EUR 100 000, li jiġi wżat mill-entità assoċjata għan-nefqa rimborsabbli, li somma f'daqqa mħallsa lill-entità assoċjat ma teċċediex kwart tal-appoġġ finanzjarju totali lil dik l-entità, u li l-benefiċjarju jiggarantixxi rkupru possibbli ta' dan l-appoġġ finanzjarju. Mingħajr preġudizzju għall-Artikolu II.18.1 ta' din id-Deċiżjoni u għall-Artikolu 204K tar-Regolament Finanzjarju, il-kosti li ġejjin m'għandhomx jitqiesu rimborsabbli: ir-redditu fuq il-kapital u d-dividendi mħallsa mill-benefiċjarju; id dejn u l-ispejjeż għas-servizz tad-dejn; id-dispożizzjonijiet għal telf jew djun; l-imgħax dovut; id-djun dubjużi; it-telf fuq il-kambju; il-kosti tat-trasferimenti mill-Parlament Ewropew imposti mill-bank tal-benefiċjarju; il-kosti ddikjarati mill-benefiċjarju fil-qafas ta' azzjoni oħra li tirċievi għotja ffinanzjata mill-baġit tal-Unjoni; il-kontribuzzjonijiet in natura; in-nefqa żejda jew irresponsabbli; il-VAT deduċibbli; il-finanzjament projbit ta' ċerti partijiet terzi skont l-Artikolu 22 tar-Regolament (UE, Euratom) Nru 1141/2014 u l-Artikolu 204b(3) tar-Regolament Finanzjarju. Il-Parlament Ewropew għandu jippermetti lill-benefiċjarju li jirċievi kontribuzzjonijiet in natura matul l-implimentazzjoni tad-Deċiżjoni ta' Finanzjament, sakemm il-valur ta' dawn il-kontribuzzjonijiet ma jeċċedix: il-kosti li fil-fatt saru u ppruvati debitament b'dokumenti ta' rendikont tal-partijiet terzi li għamlu dawn il-kontribuzzjonijiet lill-benefiċjarju bla ħlas imma li jġarrbu l-kosti korrispondenti; fin-nuqqas ta' dawn id-dokumenti, il-kosti li jikkorrispondu għal dawk ġeneralment aċċettati fis-suq partikolari; il-valur tagħhom kif aċċettati fl-istima ta' baġit; 50 % tar-riżorsi proprji aċċettati fl-istima ta' baġit. Kontribuzzjonijiet in natura: għandhom jiġu ppreżentati separatament fl-istima ta' baġit, sabiex dawn jirriflettu r-riżorsi kollha; għandhom jikkonformaw mal-Artikolu 20 tar-Regolament (UE, Eurotom) Nru 1141/2014, kif ukoll mar-regoli tat-taxxa u tas-sigurtà soċjali nazzjonali; għandhom biss jiġu aċċettati fuq bażi provviżorja, soġġett għal ċertifikazzjoni mill-awditur estern u mill-aċċettazzjoni fid-deċiżjoni dwar l-ammont finali ta' finanzjament; ma għandhomx ikunu f'forma ta' proprjetà immobbli. Il-benefiċjarju għandu jingħata permess jaġġusta l-istima ta' baġit stabbilita fl-Anness, permezz ta' trasferimenti bejn kategoriji differenti tal-baġit. Dan l-aġġustament ma għandux jesiġi emenda tad-Deċiżjoni ta' Finanzjament. Tali trasferimenti għandhom jiġu ġġustifikati fir-rapport annwali. Preferibbilment sal-15 ta' Mejju u mhux aktar tard mit-30 ta' Ġunju wara tmiem is-sena finanzjarja N, il-benefiċjarju għandu jissottometti rapport annwali, li ser ikun magħmul kif ġej: dikjarazzjonijiet finanzjarji annwali u noti li jakkumpanjawhom, li jkopru d-dħul u l-kosti tal-benefiċjarju, l-assi u l-obbligazzjonijiet fil-bidu u fit-tmiem tas-sena finanzjarja, skont il-liġi applikabbli fl-Istat Membru tas-sede tal-benefiċjarju; lista ta' donaturi u kontributuri u d-donazzjonijiet jew il-kontribuzzjonijiet korrispondenti tagħhom irrapurtati skont l-Artikolu 20 tar-Regolament (UE, Euratom) No 1141/2014; rapport ta' attività; dikjarazzjoni finanzjarja bbażata fuq l-istruttura tal-istima ta' baġit; dettalji tal-kontijiet fir-rigward ta' dħul, kosti, assi u obbligazzjonijiet; rikonċiljazzjoni tad-dikjarazzjoni finanzjarja msemmija fil-punt (e) b'dettalji tal-kontijiet imsemmija fil-punt (f); lista ta' fornituri li f'sena finanzjarja partikolari talbu lill-benefiċjarju aktar minn EUR 10 000, li tispeċifika l-isem u l-indirizz tal-fornitur kif ukoll in-natura tal-oġġetti jew is-servizzi pprovduti. L-informazzjoni inkluża fir-rapport annwali trid tkun biżżejjed biex jiġi stabbilit l-ammont finali tal-finanzjament. Il-Parlament Ewropew għandu jirċievi direttament mingħand il-korpi jew l-esperti esterni indipendenti, maħtura skont l-Artikolu 23(3) tar-Regolament (UE, Euratom) Nru 1141/2014, ir-rapport tal-awditjar estern kif speċifikat fl-Artikolu 23(1) tar-Regolament (UE, Euratom) Nru 1141/2014. L-iskop tal-awditjar estern għandu jkun dak li jiċċertifika l-affidabilità tar-rapporti finanzjarji u l-legalità u r-regolarità tan-nefqa tagħhom, u b'mod partikolari li: id-dikjarazzjonijiet finanzjarji tħejjew f'konformità mal-leġiżlazzjoni nazzjonali applikabbli għall-benefiċjarju, ma fihomx dikjarazzjonijiet materjali foloz u juru perspettiva vera u ġusta tal-pożizzjoni finanzjarja u tar-riżultati operattivi; id-dikjarazzjonijiet finanzjarji tħejjew skont l-istandards internazzjonali tal-kontabilità definiti fl-Artikolu 2 tar-Regolament (KE) Nru 1606/2002; il-kosti ddikjarati verament saru; id-dikjarazzjoni tad-dħul tkun eżawrjenti; id-dokumenti finanzjarji preżentati mill-benefiċjarju lill-Parlament ikunu konsistenti mad-dispożizzjonijiet finanzjarji tad-Deċiżjoni ta' Finanzjament; l-obbligi li jirriżultaw mir-Regolament (UE, Euratom) Nru 1141/2014, b'mod partikolari mill-Artikolu 20 tiegħu, ikunu ġew issodisfati; l-obbligi skont id-Deċiżjoni ta' Finanzjament, b'mod partikolari l-Artikolu II.9 u l-Artikolu II.18, twettqu; il-kontribuzzjoni in natura realment ikunu ngħataw lill-benefiċjarju u ġew valutati f'konformità mar-regoli applikabbli; kwalunkwe parti mhux użata tal-finanzjament tal-Unjoni tkun ġiet riportata għas-sena finanzjarja li jmiss; il-parti mhux użata ta' finanzjament tal-Unjoni tkun intużat f'konformità mal-Artikolu 204k(2) tar-Regolament Finanzjarju; kwalunkwe eċċess ta' riżorsi proprji ikun ġie trasferit lejn ir-riżerva; Sat-30 ta' Settembru tas-sena li tiġi wara s-sena finanzjarja N, il-Parlament Ewropew għandu japprova jew jirrifjuta r-rapport annwali, kif speċifikat fl-Artikolu II.22.1. Jekk il-Parlament Ewropew ma jagħtix tweġiba bil-miktub fi żmien perjodu ta' sitt xhur wara li jirċievi r-rapport annwali, ir-rapport annwali għandu jitqies li jkun ġie approvat. L-approvazzjoni tar-rapport annwali huwa mingħajr preġudizzju għall-istabbiliment tal-ammont ta' finanzjament finali skont l-Artikolu II.24 li permezz tiegħu l-Parlament Ewropew jieħu deċiżjoni finali dwar l-eliġibbiltà tal-kosti. Il-Parlament Ewropew jista' jitlob informazzjoni addizzjonali mingħand il-benefiċjarju sabiex ikun f'pożizzjoni li jieħu deċiżjoni dwar ir-rapport annwali. Fil-każ ta' tali talba, id-data ta' skadenza għad-deċiżjoni dwar ir-rapport annwali għandha tkun prorogata sakemm tali informazzjoni mitluba tkun waslet u ġiet evalwata mill-Parlament Ewropew. Jekk ir-rapport annwali jkun vizzjat minn nuqqasijiet sostanzjali, il-Parlament Ewropew jista' jirrifjutah mingħajr ma jitlob informazzjoni addizzjonali mingħand il-benefiċjarju u jista' jitlob li l-benefiċjarju jissottometti rapport ġdid fi żmien 15-il jum ta' xogħol. Talbiet għal informazzjoni addizzjonali jew għal rapport ġdid għandhom isiru lill-benefiċjarju bil-miktub. Jekk ir-rapport annwali li jkun ġie ppreżentat inizjalment jiġi rrifjutat u jintalab rapport ġdid, għar-rapport il-ġdid għandha tapplika l-proċedura ta' approvazzjoni stabbilita f'dan l-Artikolu. Id-deċiżjoni tal-Parlament Ewropew li tistabbilixxi l-ammont finali ta' finanzjament għandha tkun ibbażata fuq ir-rapport annwali approvat f'konformità mal-Artikolu II.23. F'każ ta' ċaħda definittiva tar-rapport annwali mill-Parlament Ewropew jew in-nuqqas tal-benefiċjarju li jippreżenta rapport annwali fi żmien l-iskadenzi applikabbli, l-ebda kost rimborsabbli ma jista' jiġi stabbilit mid-deċiżjoni dwar l-ammont finali ta' finanzjament. L-ammont finali ta' finanzjament għandu jkun limitat għall-ammont stipulat fl-Artikolu I.4. La m'għandu jeċċedi il-85 % tan-nefqa rimborsabbli indikata fl-istima ta' baġit u lanqas il-85 % tan-nefqa rimborsabbli li tkun verament iġġarbet. Kwalunkwe parti mill-kontribuzzjoni li ma tkunx intefqet fis-sena finanzjarja N li għaliha tkun ingħatat, għandha tkun riportata għas-sena finanzjarja N+1 u tintefaq fuq kwalunkwe nefqa rimborsabbli li tkun iġġarrbet sal-31 ta' Diċembru tas-sena N+1. L-ammonti li jkun għad fadal mill-kontribuzzjonijiet tas-sena preċedenti ma jistgħux jintużaw għall-finanzjament tal-parti tan-nefqa li l-partiti politiċi Ewropej iridu jipprovdu mir-riżorsi proprji tagħhom. Il-benefiċjarju għandu l-ewwel juża parti mill-kontribuzzjoni li ma tkunx intużat fis-sena finanzjarja li għaliha l-kontribuzzjoni tkun ingħatat u huwa biss wara dan li tintuża kwalunkwe kontribuzzjoni mogħtija wara dik is-sena. Il-Parlament Ewropew se jikkontrolla jekk in-nefqa tkunx konformi mad-dispożizzjonijiet tar-Regolament (UE, Euratom) Nru 1141/2014, ir-Regolament Finanzjarju u d-Deċiżjoni ta' Finanzjament. Kull sena huwa għandu jieħu deċiżjoni dwar l- ammont finali ta' finanzjament, li għandha tiġi notifikata lill-benefiċjarju kif suppost. Jekk l-ammont tal-finanzjament definit fl-Artikolu I.4 intefaq kompletament matul is-sena N, l- ammont finali ta' finanzjament għandu jiġi stabbilit wara l-għeluq ta' dik is-sena finanzjarja, is-sena N+1. F'każ ta' riporti ta' fondi li ma ntefqux għas-sena finanzjarja N+1 skont l-Artikolu II.24.3, l-ammont ta' finanzjament finali għas-sena N għandu jiġi stabbilit kif ġej: L-ammont ta' finanzjament finali għas-sena N għandu jkun is-somma tal-ammonti stabbiliti fil-fażi 1 u 2. L-approvazzjoni tal-prefinanzjament issir fil-mument li jiġi stabbilit l-ammont finali tal-finanzjament. Fil-każ ta' riport, trasferiment parzjali ta' prefinanzjament iseħħ fil-mument ta' kull waħda mill- fażijiet imsemmija qabel. Kwalunkwe parti li jifdal tal-kontribuzzjoni mogħtija għas-sena N li ma tkunx intefqet sal-aħħar tas-sena N+1 għandha tkun irkuprata skont il-Kapitolu 5 tat-Titolu IV tal-Ewwel Parti tar-Regolament Finanzjarju. Jekk il-prefinanzjament imħallas jeċċedi l-ammont finali tal-finanzjament, il-Parlament Ewropew għandu jirkupra l-prefinanzjament imħallas indebitament. Jekk l-ammont finali tal-finanzjament jeċċedi l-prefinanzjament imħallas, il-Parlament Ewropew għandu jħallas il-bilanċ. Il-benefiċjarju jista' jibni riżerva speċjali mill-eċċess tar-riżorsi proprji. Il-bilanċ pożittiv ta' riżorsi proprji li għandu jiġi trasferit lejn il-kont ta' riżerva speċjali għandu jkun l-ammont tar-riżorsi proprji li jeċċedi is-somma ta' riżorsi proprji meħtieġa biex ikopri 15 % tal-kosti rimborsabbli fil-fatt imġarrba fis-sena finanzjarja N. Il-benefiċjarju għandu l-ewwel ikun kopra l-kosti mhux rimborsabbli tas-sena finanzjarja N bl-użu tar-riżorsi proprji biss. Ir-riżerva għandha tintuża biss għall-fini ta' kofinanzjament ta' kosti rimborsabbli u mhux rimborsabbli li għandhom ikunu koperti minn riżorsi proprji waqt l-implimentazzjoni ta' kwalunkwe Deċiżjoni ta' Finanzjament tal-futur. Il-profitt hu definit bħala eċċess ta' introjtu fuq in-nefqa. L-introjtu jinkludi finanzjament mill-baġit tal-Unjoni u r-riżorsi proprji tal-benefiċjarju. Il-kontribuzzjonijiet mingħand partijiet terzi għal avvenimenti konġunti ma għandhomx jiġu kkunsidrati bħala parti mir-riżorsi proprji tal-benefiċjarju. Barra minn hekk, il-benefiċjarju ma għandux jirċievi direttament jew indirettament finanzjament ieħor mill-baġit tal-Unjoni. B'mod partikolari, id-donazzjonijiet mill-baġits tal-gruppi politiċi fil-Parlament Ewropew għandhom jiġu pprojbiti. L-eċċess allokat għar-riżerva speċjali mhux se jitqies għall-kalkolu tal-profitt. Il-finanzjament jista' ma jipproduċix profitt għall-benefiċjarju. Il-Parlament Ewropew għandu jkun intitolat li jirkupra l-perċentwal tal-profitt li jikkorrispondi mal-kontribuzzjoni tal-Unjoni għall-kosti rimborsabbli. Il-benefiċjarju għandu jgħarraf lill-Parlament Ewropew bl-ammont ta' imgħax jew benefiċċji ekwivalenti ġġenerati mill-prefinanzjament li jkun irċieva mill-Parlament Ewropew. Il-Parlament Ewropew għandu jnaqqas l-imgħax iġġenerat mill-prefinanzjament meta jikkalkula l-ammont finali tal-finanzjament. L-imgħax m'għandhux jiġi inkluż fir-riżorsi proprji. Jekk ammonti ġew imħallsa indebitament lill-benefiċjarju jew jekk proċedura ta' rkupru tkun ġustifikata skont it-termini u l-kundizzjonijiet tad-Deċiżjoni ta' Finanzjament, ir-Regolament (UE, Euratom) Nru 1141/2014 jew ir-Regolament Finanzjarju, il-benefiċjarju għandu jrodd lura l-ammonti kkonċernati lill-Parlament Ewropew, skont it-termini u l-kundizzjonijiet u sad-data ta' skadenza stabbilita mill-Parlament Ewropew. Jekk il-benefiċjarju jonqos li jħallas lura sal-iskadenza stabbilita mill-Parlament Ewropew, il-Parlament Ewropew għandu jinponi l-imgħax għal dewmien fil-pagament bir-rata stabbilita fl-Artikolu II.15. L-imgħax għal dewmien fil-pagament għandu jkopri l-perjodu bejn tmiem l-iskadenza stabbilita għall-pagament lura u d-data li fiha l-Parlament Ewropew jirċievi l-pagament lura sħiħ, inklużi. Kull rimbors parzjali għandu jiddaħħal l-ewwel taħt l-ispejjeż u l-imgħax għal dewmien fil-pagament u biss wara taħt il-kapital. Jekk l-ebda pagament ma jsir sad-data ta' skadenza stipulata, l-ammonti li għandu jieħu l-Parlament Ewropew jistgħu jkunu rkuprati billi jitnaqqsu minn kull ammont li jkollu jieħu l-benefiċjarju fi kwalunkwe kont ieħor skont l-Artikolu 80 tar-Regolament Finanzjarju u r-Regoli ta' Applikazzjoni tiegħu. F'każijiet eċċezzjonali, iġġustifikati bil-bżonn li jiġu ssalvagwardjati l-interessi finanzjarji tal-Unjoni, il-Parlament Ewropew jista' jirkurpa permezz bi tnaqqis li jsir qabel id-data ta' meta jkun dovut il-pagament. M'għandux ikun hemm il-ħtieġa ta' kunsens minn qabel tal-benefiċjarju. Spejjeż bankarji ġġenerati mill-irkupru tas-somom dovuti lill-Parlament Ewropew għandhom jitħallsu biss mill-benefiċjarju. Jekk il-Parlament Ewropew jitlob garanzija finanzjarja skont l-Artikolu 204j tar-Regolament Finanzjarju, għandhom jiġu soddisfati l-kundizzjonijiet li ġejjin: il-garanzija finanzjarja trid tkun ipprovduta minn bank jew istituzzjoni finanzjarja approvata jew, jekk mitluba mill-benefiċjarju u aċċettata mill-Parlament Ewropew, minn parti terza; il-garanti jrid joqgħod bħala garanti tal-ewwel sejħa u ma jkunx jeħtieġ li l-Parlament Ewropew l-ewwel jirrikorri kontra d-debitur prinċipali (jiġifieri l-benefiċjarju konċernat); u il-garanzija finanzjarja trid b'mod espliċitu tibqa' fis-seħħ sakemm il-prefinanzjament jitħallas kontra pagamenti interim jew pagamenti tal-bilanċ mill-Parlament Ewropew; jekk il-pagament tal-bilanċ jieħu l-forma ta' rkupru, il-garanzija finanzjarja trid tibqa' fis-seħħ sakemm id-dejn ikun meqjus li jkun kompletament ikklerjat; u l-Parlament Ewropew irid jirrilaxxa l-garanzija fix-xahar ta' wara. Fi ħdan il-kamp ta' applikazzjoni tal-kompetenza tagħhom u f'konformità mal-Kapitolu V tar-Regolament (UE, Euratom) Nru 1141/2014 u tal-Artikolu 204n(1) tar-Regolament Finanzjarju, il-Parlament Ewropew u l-Awtorità għal Partiti Politiċi Ewropej u l-Fondazzjonijiet Politiċi Ewropej jistgħu fi kwalunkwe ħin jeżerċitaw is-setgħat rispettivi tagħhom ta' kontroll sabiex jiġi vverifikat jekk il-benefiċjarju huwiex f'konformità sħiħa mal-obbligi stabbiliti fid-Direttiva dwar id-Deċiżjoni ta' Finanzjament, fir-Regolament (UE, Euratom) Nru 1141/2014 u r-Regolament Finanzjarju. Il-benefiċjarju għandu jikkoopera mal-awtoritajiet kompetenti u għandu jipprovdihom bl-għajnuna kollha meħtieġa għat-twettiq tal-kontrolli tagħhom. Il-Parlament Ewropew u l-Awtorità għal Partiti Politiċi Ewropej u l-Fondazzjonijiet Politiċi Ewropej jistgħu jiddelegaw il-kompitu ta' kontroll lil korpi esterni debitament awtorizzati li jaġixxu għan-nom tagħhom (iktar' il quddiem "il-korpi awtorizzati"). Għal perjodu ta' ħames snin li jibda mid-data tal-preżentazzjoni tar-rapport annwali, il-benefiċjarju għandu jżomm maħżuna fuq kwalunkwe mezz adegwat, id-dokumenti oriġinali kollha, u b' mod partikolari r-rekords tal-kontabilità u tat-taxxa, inkluż l-oriġinali diġitalizzati meta jkunu awtorizzati mil-liġijiet nazzjonali rispettivi tagħhom u skont il-kundizzjonijiet stipulati fihom. Il-perjodu ta' ħames snin stipulat fl-ewwel subparagrafu m'għandux japplika fil-każ ta' awditjar, appelli, litigazzjonijiet jew insegwimenti ta' pretensjonijiet li għaddejjin li jikkonċernaw il-finanzjament. F'każijiet bħal dawn, il-benefiċjarju għandu jżomm id-dokumenti sakemm tali awditjar, appelli, litigazzjonijiet jew insegwimenti ta' pretensjonijiet ikunu ġew magħluqa. Il-benefiċjarju għandu jipprovdi kwalunkwe dokument u/jew informazzjoni, inkluża informazzjoni f'format elettroniku, mitluba mill-Parlament Ewropew, mill-Awtorità għall-Partiti Politiċi Ewropej u l-Fondazzjonijiet Politiċi Ewropej jew mill-korp awtorizzat ("l-awtorità kompetenti"). Kwalunkwe dokument jew informazzjoni pprovduta mill-benefiċjarju għandhom jiġu pproċessati skont id-dispożizzjonijiet tal-Artikolu II.6. L-awtorità kompetenti tista' twettaq żjarat fuq il-post fil-bini tal-benefiċjarju. Għal dan l-għan, hija tista' titlob bil-miktub li l-benefiċjarju jagħmel l-arranġamenti xierqa għal tali żjara fi żmien skadenza xierqa li għandha tiġi stabbilita mill-awtorità kompetenti. Matul żjara fuq il-post, il-benefiċjarju għandu jippermetti lill-awtorità kompetenti aċċess għal siti u bini fejn l-operazzjoni tkun qed titwettaq jew tkun ġiet imwettqa, kif ukoll għall-informazzjoni kollha neċessarja, inkluża dik f'format elettroniku. Il-benefiċjarju għandu jiżgura li l-informazzjoni tkun faċilment disponibbli fil-mument taż-żjara fuq il-post u li l-informazzjoni mitluba tiġi mgħoddija f'forma xierqa. Fuq il-bażi tas-sejbiet li jsiru waqt il-proċedura ta' kontroll, il-Parlament Ewropew għandu jħejji rapport tal-awditjar provviżorju li għandu jintbagħat lill-benefiċjarju. Il-benefiċjarju jista' jissottometti osservazzjonijiet fi żmien 30 jum kalendarju mid-data tar-riċevuta tar-rapport tal-awditjar provviżorju. Fuq il-bażi tas-sejbiet tar-rapport tal-awditjar provviżorju u l-osservazzjonijiet possibbli tal-benefiċjarju, il-Parlament Ewropew għandu jistabbilixxi s-sejbiet tal-awditjar finali tiegħu f'rapport finali tal-awditjar. Ir-rapport finali tal-awditjar għandu jintbagħat lill-benefiċjarju fi żmien 60 jum mill-iskadenza tal-limitu ta' żmien għall-preżentazzjoni tal-osservazzjonijiet. Mingħajr preġudizzju għad-dritt tal-Parlament li jieħu miżuri skont l-Artikolu II.11 sal-Artikolu II.13, l-aħħar sejbiet tal-awditjar għandhom ikunu kkunsidrati debitament mill-Parlament Ewropew fil-kuntest tal-istabbiliment tal-ammont tal-finanzjament finali. Każijiet possibbli ta' frodi jew ksur serju tar-regoli applikabbli żvelati mis-sejbiet tal-awditjar finali għandhom jiġu nnotifikati lill-awtoritajiet kompetenti nazzjonali jew l-awtoritajiet tal-Unjoni għal azzjoni ulterjuri. Il-Parlament Ewropew jista' b'mod retroattiv jaġġusta d-deċiżjoni dwar l-ammont finali ta' finanzjament fuq il-bażi tas-sejbiet tal-verifika finali. Il-benefiċjarju għandu jikkoopera mal-OLAF u għandu jipprovdi lill-OLAF b'kull għajnuna meħtieġa għat-twettiq tagħha ta' kontroll. Il-Parlament Ewropew jista' fi kwalunkwe ħin jaġġusta b'mod retroattiv id-deċiżjoni dwar l-ammont finali ta' finanzjament abbażi ta' sejbiet li jkunu waslu mingħand l-Uffiċċju Ewropew Kontra l-Frodi (OLAF) f'konformità mal-Artikolu 25(7) tar-Regolament (UE, Euratom) Nru 1141/2014. Qabel ma l-Parlament Ewropew jiddeċiedi b'mod retroattiv id-deċiżjoni dwar l-aġġustament tal-ammont tal-finanzjament finali, il-benefiċjarju għandu jkun debitament infurmat dwar is-sejbiet rilevanti u l-intenzjoni tal-Parlament li jaġġusta d-deċiżjoni dwar l-ammont tal-finanzjament finali, u għandu jkollu l-opportunità li jissottometti l-osservazzjonijiet tiegħu. Il-Qorti Ewropea tal-Awdituri għandha teżerċita d-dritt tagħha ta' kontroll skont ir-regoli applikabbli, u b'mod partikolari l-Artikolu 204n(1) tar-Regolament Finanzjarju, u l-Artikolu 25(6) tar-Regolament (UE, Euratom) Nru 1141/2014. L-Artikoli II.28.3 u II.28.4 japplikaw. Il-benefiċjarju għandu debitament jikkoopera mal-Qorti tal-Awdituri u għandu jipprovdi lill-Qorti bl-assistenza kollha meħtieġa meta tkun qed twettaq il-kontroll. Jekk il-benefiċjarju ma jikkonformax mal-obbligi stipulati fl-Artikolu II.28.1 sa 4, il-Parlament Ewropew jista' jqis mhux rimborsabbli kwalunkwe spiża li ma tkunx ġiet issostanzjata b'mod suffiċjenti mill-benefiċjarju. Salarji Kontribuzzjonijiet Taħriġ professjonali Spejjeż tal-missjonijiet tal-persunal Kosti oħra tal-persunal Kera, ħlas u kosti ta' manutenzjoni Kosti relatati mal-installazzjoni, l-operat u l-manutenzjoni tal-apparat Deprezzament ta' proprjetà mobbli u immobbli Kartolerija u provvisti tal-uffiċċju Spejjeż tal-posta u tat-telekomunikazzjonijiet Kosti għall-istampar, it-traduzzjoni u r-riproduzzjoni Kosti oħra tal-infrastruttura Kosti ta' dokumentazzjoni (ġurnali, aġenziji tal-istampa, bażijiet tad-data) Kosti ta' studji u ta' riċerka Kosti ta' kontabilità u awditjar Kosti amministrattivi mixxellanji Kosti ta' laqgħat Parteċipazzjoni f'seminars u konferenzi Kosti ta' rappreżentanza Kosti ta' stediniet Kosti oħra relatati ma' laqgħat Kosti tal-pubblikazzjoni Ħolqien u tħaddim ta' siti tal-Internet Kosti ta' pubbliċità Tagħmir tal-komunikazzjoni ("gadgets") Seminars u wirjiet Kosti oħra relatati mal-informazzjoni Allokazzjonijiet għal provvisti oħra Tariffi finanzjarji Telf mill-kambju Pretensjonijiet dubjużi fuq partijiet terzi Oħrajn (li jridu jiġu speċifikati) Kontribuzzjonijiet in natura mill-partiti membri mill-membri individwali Wara li kkunsidra t-Trattat dwar l-Unjoni Ewropea, u b'mod partikolari l-Artikolu 10(4) tiegħu, Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 224 tiegħu, Wara li kkunsidra r-Regoli ta' Proċedura tal-Parlament Ewropew, u b'mod partikolari l-Artikolu 25(11) tagħhom, Wara li kkunsidra t-termini u l-kundizzjonijiet stipulati mill-Parlament Ewropew fis-sejħa għal proposti bl-għan li jingħata finanzjament lil fondazzjonijiet politiċi fil-livell Ewropew, L-Artikolu 10(4) tat-Trattat dwar l-Unjoni Ewropea jipprevedi li l-partiti politiċi fil-livell Ewropew għandhom jikkontribwixxu għall-formazzjoni tal-għarfien politiku Ewropew u għall-espressjoni tar-rieda taċ-ċittadini tal-Unjoni. Din id-deċiżjoni hija r-riżultat ta' sejħa għal proposti li permezz tagħha l-applikanti ġew mgħarrfa bil-mudell ta' Deċiżjoni ta' Finanzjament, inklużi t-termini u l-kundizzjonijiet. Għotja operattiva skont it-tifsira tal-Artikolu 121 tar-Regolament Finanzjarju ("finanzjament") hija mogħtija lil: rappreżentat, għall-finijiet ta' din id-Deċiżjoni ta' Finanzjament minn: biex jappoġġa l-attivitajiet u l-objettivi statutorji tal-benefiċjarju, skont it-termini u l-kundizzjonijiet stabbiliti f'din is-sejħa għal proposti u d-Deċiżjoni attwali ("id-Deċiżjoni ta' Finanzjament"), inklużi t-Termini u Kundizzjonijiet Speċjali, it-Termini u Kundizzjonijiet Ġenerali u l-Annessi tagħha: Annex 1 Annex 1 Annex 1 Annex 1 Stima' ta' baġit Annex 2 Annex 2 Annex 2 Annex 2 Programm ta' ħidma li għandhom jagħmlu parti integrali minn din id-Deċiżjoni ta' Finanzjament. Id-dispożizzjonijiet tat-Termini u l-Kundizzjonijiet Speċjali għandhom jieħdu preċedenza fuq dawk ta' partijiet oħra ta' din id-Deċiżjoni. Id-dispożizzjonijiet tat-Termini u l-Kundizzjonijiet Ġenerali għandhom jieħdu preċedenza fuq dawk tal-Annessi l-oħra. Il-Parlament Ewropew jagħti finanzjament għall-implimentazzjoni tal-attivitajiet u l-objettivi statutorji tal-benefiċjarju fis-sena finanzjarja [daħħal], b'konformità mat-termini u l-kundizzjonijiet stabbiliti fit-Termini u l-Kundizzjonijiet Speċjali u t-Termini u l-Kundizzjonijiet Ġenerali ("termini u kundizzjonijiet"), kif ukoll b'konformità mal-Annessi tad-Deċiżjoni ta' Finanzjament. Dan jikkostitwixxi l-implimentazzjoni tad-Deċiżjoni ta' Finanzjament mill-Parlament Ewropew. Il-benefiċjarju ser juża l-finanzjament għall-fini tal-implimentazzjoni tal-attivitajiet u l-objettivi statutorji tiegħu, filwaqt li jaġixxi fuq ir-responsabbiltà tiegħu stess u b'konformità mat-termini u l-kundizzjonijiet u l-Annessi tad-Deċiżjoni ta' Finanzjament. Dan jikkostitwixxi l-implimentazzjoni tad-Deċiżjoni ta' Finanzjament mill-benefiċjarju. Il-perjodu ta' eliġibbiltà għal finanzjament mill-Unjoni għandu jibda jgħodd minn [daħħal JJ/XX/SS] sa [daħħal JJ/XX/SS]. L-għotja mogħtija lill-benefiċjarju skont it-Titolu VI tal-Parti I tar-Regolament Finanzjarju għandha tieħu l-forma ta' rimbors ta' perċentwal tal-kosti eleġibbli li fil-fatt ikunu ġġarrbu. Il-Parlament Ewropew għandu jikkontribwixxi ammont massimu ta' EUR [daħħal l-ammont], li m'għandux jeċċedi il-85 % tat-total ta' stima tal-kosti eliġibbli. L-istima tal-kosti eliġibbli tal-benefiċjarju huma stabbiliti fl-Anness 1 ("l-istima ta' baġit"). L-istima ta' baġit għandha tkun f'bilanċ u għandha tagħti analiżi statistika tal-kosti u d-dħul kollu tal-benefiċjarju għall-perjodu ta' eliġibbiltà. Il-kosti eliġibbli għandhom ikunu separati mill-kosti ineliġibbli, skont Artikolu II.19. Il-finanzjament għandu jitħallas b'konformità mal-iskeda u l-arranġamenti li ġejjin. Il-pagament ta' prefinanzjament ta' EUR [daħħal ammont], li jirrappreżenta [100 % awtomatikament, inkella daħħal il-perċentwal deċiż mill-Parlament Ewropew] tal-ammont massimu stabbilit fl-Artikolu I.4 ta' din id-Deċiżjoni ta' Finanzjament, għandu jsir lill-benefiċjarju fi żmien 30 jum wara d-data tad-dħul fis-seħħ tad-Deċiżjoni ta' Finanzjament jew, jekk applikabbli, minn meta l-Parlament Ewropew jirċievi garanzija finanzjarja ta' EUR [daħħal l-ammont], skont liema minnhom tkun l-aktar reċenti. Il-bilanċ tal-finanzjament għandu jitħallas lill-benefiċjarju jew kwalunkwe prefinanzjament imħallas indebitament għandu jiġi rkuprat fi żmien 30 jum wara d-deċiżjoni tal-Parlament Ewropew dwar ir-rapport annwali u d-determinazzjoni tal-ammont finali tal-finanzjament kif speċifikat fl-Artikolu II.23 u l-Artikolu II.25. Il-pagamenti mill-Parlament Ewropew għandhom jitqiesu li saru fid-data li fiha jiġu ddebitati mil-kont tal-Parlament Ewropew. Il-pagamenti għandhom isiru f'kont jew subkont bankarju miżmum mill-benefiċjarju fil-bank stabbilit fi Stat Membru tal-Unjoni Ewropea, denominat f'euro, u li d-dettalji tiegħu jidhru hawn taħt: Kwalunkwe komunikazzjoni indirizzata lill-Parlament Ewropew b'rabta mad-Deċiżjoni ta' Finanzjament għandha ssir bil-miktub, għandha tinkludi n-numru tad-Deċiżjoni ta' Finanzjament u għandha tintbagħat f'dan l-indirizz: Il-posta ordinarja għandha titqies li ġiet irċevuta mill-Parlament Ewropew fid-data li hija tkun uffiċjalment irreġistrata mis-Servizz Postali tal-Parlament Ewropew. Id-Deċiżjoni ta' Finanzjament hija indirizzata lill-benefiċjarju taħt dan l-indirizz: Kwalunkwe tibdil fl-indirizz tal-benefiċjarju għandu jiġi kkomunikat lill-Parlament Ewropew bil-miktub mingħajr dewmien. Id-Deċiżjoni ta' Finanzjament għandha tidħol fis-seħħ fid-data li fiha tiġi ffirmata f'isem il-Parlament Ewropew. Għall-finijiet ta' din id-Deċiżjoni ta' Finanzjament: Il-benefiċjarju: għandu jkollu r-responsabbiltà unika, u l-oneru tal-prova, għall-konformità ma' kwalunkwe obbligu legali li jaqa' fuqu; għandu jkun mitlub jagħmel tajjeb għal kull dannu li sofra l-Parlament Ewropew bħala riżultat tal-implimentazzjoni, inkluża l-implimentazzjoni żbaljata, tad-Deċiżjoni ta' Finanzjament, ħlief fil-każijiet ta' force majeure; għandu r-responsabbiltà unika fir-rigward ta' partijiet terzi, inkluż dannu ta' kwalunkwe għamla li dawn sofrew matul l-implimentazzjoni tad-Deċiżjoni ta' Finanzjament; għandu jinforma lill-Parlament Ewropew minnufih bi kwalunkwe tibdil fis-sitwazzjoni legali, finanzjarja, teknika, organizzattiva jew ta' sjieda tiegħu u bi kwalunkwe tibdil f'ismu, fl-indirizz jew fir-rappreżentant legali tiegħu; għandu jieħu l-miżuri kollha meħtieġa biex jevita kwalunkwe kunflitt ta' interessi li jirriżulta. Il-kont jew is-subkont speċifikati fl-Artikolu I.6 jridu jridu jippermettu l-identifikazzjoni tal-ammonti mħallsa mill-Parlament Ewropew u l-imgħaxx li jirriżulta jew benefiċċji ekwivalenti. Jekk l-ammonti mħallsa f'dan il-kont iħallu imgħax jew benefiċċji ekwivalenti skont il-liġi tal-Istat fejn il-kont jinsab miftuħ, dan l-imgħax jew benefiċċji jistgħu jinżammu mill-benefiċjarju, b'konformità mal-Artikolu 8(4) tar-Regolament Finanzjarju. L-ammonti mħallsa mill-Parlament Ewropew ma jistgħu taħt l-ebda ċirkostanza jintużaw għal skopijiet ta' spekulazzjoni. Il-prefinanzjament għandu jibqa' proprjetà tal-Unjoni sakemm jiġi approvat bl-ammont finali tal-finanzjament. Il-Parlament Ewropew ma jistax jinżamm responsabbli għal ebda dannu kkawżat jew imġarrab mill-benefiċjarju, inkluż kwalunkwe dannu kkawżat lil partijiet terzi matul l-implimentazzjoni ta' din id-Deċiżjoni ta' Finanzjament jew b'konsegwenza ta' tali implimentazzjoni.. Sakemm ma jkunx stipulat mod ieħor f'din id-Deċiżjoni ta' Finanzjament, fl-Artikolu 32 tar-Regolament (UE, Euratom) Nru 1141/2014 u f'atti legali oħra applikabbli tal-Unjoni, il-Parlament Ewropew u l-benefiċjarju jintrabtu li jippreservaw il-kunfidenzjalità ta' kwalunkwe dokument, informazzjoni jew materjal ieħor direttament relatat mas-suġġett ta' din id-Deċiżjoni ta' Finanzjament. Tali data għandha tiġi pproċessata biss għall-iskop tal-implimentazzjoni u l-monitoraġġ tad-Deċiżjoni ta' Finanzjament mingħajr preġudizzju għall-possibbiltà li din id-data tiġi kkomunikata lill-korpi responsabbli biex jagħmlu xogħol ta' awditjar u verifika b'konformità mal-liġi tal-Unjoni. B'konformità mal-Artikolu 136 tar-Regolament Finanzjarju, il-benefiċjarju għandu jżomm kwalunkwe rekord, dokument ġustifikattif, rekord statistiku jew rekord ieħor li jikkonċernaw l-implimentazzjoni tad-Deċiżjoni ta' Finanzjament għal ħames snin wara l-pagament tal-bilanċ jew l-irkupru tal-prefinanzjament li tħallas indebitament. Ir-rekords relatati ma' awditjar, appelli, litigazzjonijiet jew is-saldu ta' pretensjonijiet li jirriżultaw mill-użu tal-finanzjament għandhom jinżammu sa tmiem tali awditjar, appelli, litigazzjonijiet jew saldu ta' pretensjonijiet. Sakemm il-Parlament Ewropew ma jitlobx jew ma jaqbilx mod ieħor, kull komunikazzjoni jew pubblikazzjoni tal-benefiċjarju li tikkonċerna d-Deċiżjoni ta' Finanzjament, inkluż f'konferenza, seminar jew fi kwalunkwe materjal ta' informazzjoni jew ta' promozzjoni (bħalma huma brochures, fuljetti, posters, preżentazzjonijiet, f'forma elettronika, eċċ.), għandha tindika li l-programm ikun irċieva appoġġ finanzjarju mingħand il-Parlament Ewropew. Kull komunikazzjoni jew pubblikazzjoni mill-benefiċjarju, fi kwalunkwe forma u bi kwalunkwe mezz, għandha tindika li r-responsabbiltà taqa' biss fuq l-awtur u li l-Parlament Ewropew ma hu responsabbli għall-ebda użu li jista' jsir tal-informazzjoni misjuba fihom. Il-Parlament Ewropew jippubblika fuq sit web l-informazzjoni speċifikata fl-Artikolu 32 tar-Regolament (UE, Euratom) Nru 1141/2014. Jekk il-benefiċjarju jikkonkludi kuntratti ta' akkwist sabiex jimplimenta d-Deċiżjoni ta' Finanzjament, il-benefiċjarju għandu jintalab li jara li joħroġ offerti kompetittivi u li jagħti l-kuntratt lill-offerent li joffri l-aħjar kwalità meta mqabbla mal-prezz jew, kif xieraq, lill-offerta li toffri l-irħas prezz. Il-benefiċjarju għandu jevita kwalunkwe kunflitt ta' interessi. Għall-kuntratti b'valur ta' aktar minn EUR 60 000 għal kull fornitur u għal kull beni jew servizz, il-benefiċjarju għandu jiġbor mill-inqas tliet offerti milqugħa bi tweġiba għal stedina bil-miktub biex jintefgħu l-offerti li tagħti fid-dettall ir-rekwiżiti għall-akkwist. Id-durata tal-kuntratti kkonċernati m'għandhiex taqbeż il-ħames snin. Jekk ikun hemm inqas minn tliet offerti bi tweġiba għall-istedina bil-miktub għat-tfigħ tal-offerti, il-benefiċjarju għandu jkun meħtieġ li jagħti provi li kien impossibbli li jikseb aktar offerti għall-akkwist inkwistjoni. Il-benefiċjarju għandu jżomm rekord tal-evalwazzjoni tal-offerti u għandu jiġġustifika bil-miktub l-għażla tiegħu tal-fornitur finali. Il-benefiċjarju għandu jiżgura li l-Parlament Ewropew, l-Awtorità għall-Partiti Politiċi Ewropej u l-Fondazzjonijiet Politiċi Ewropej, il-Qorti Ewropea tal-Awdituri u l-Uffiċċju Ewropew Kontra l-Frodi (OLAF) ikunu jistgħu jeżerċitaw is-setgħat tagħhom ta' kontroll skont il-Kapitolu V tar-Regolament (UE, Euratom) Nru 1141/2014. Il-benefiċjarju għandu jiżgura li l-kuntratti konklużi ma' partijiet terzi jiddisponu għall-possibbiltà li dawk is-setgħat ta' kontroll jistgħu jiġu eżerċitati wkoll fir-rigward ta' dawk il-partijiet terzi. Il-benefiċjarju għandu jkun l-uniku wieħed responsabbli f'dak li għandu x'jaqsam mal-implimentazzjoni tad-Deċiżjoni ta' Finanzjament u l-konformità mad-dispożizzjonijiet tad-Deċiżjoni ta' Finanzjament. Il-benefiċjarju għandu jintrabat li jagħmel l-arranġamenti kollha meħtieġa biex jiżgura li l-kuntrattur jaċċetta li jirrinunzja għad-drittijiet kollha fil-konfront tal-Parlament Ewropew skont id-Deċiżjoni ta' Finanzjament. L-appoġġ finanzjarju mill-benefiċjarju lil partijiet terzi, skont it-tifsira tal-Artikolu 137 tar-Regolament Finanzjarju, jista', taħt il-kundizzjonijiet li ġejjin, jikkostitwixxi kosti eliġibbli: l-appoġġ finanzjarju jingħata mill-benefiċjarju lill-partijiet terzi li ġejjin: ...[daħħal l-ismijiet tal-benfiċjarji potenzjali kif indikat fil-formola tal-applikazzjoni]; l-appoġġ finanzjarju għal kull parti terza ma jeċċedix EUR 60 000; jintuża mill-parti terza għal kosti eliġibbli; il-benefiċjarju jiggarantixxi rkupru possibbli ta' appoġġ finanzjarju bħal dan. Partit politiku nazzjonali jew Ewropew u fondazzjoni politika nazzjonali jew Ewropea m'għandhomx jitqiesu bħala parti terza għall-fini ta' dan l-Artikolu. B'konformità mal-Artikolu 137(2) tar-Regolament Finanzjarju, il-benefiċjarju għandu jiżgura li l-Parlament Ewropew u l-Qorti Ewropea tal-Awdituri jistgħu jeżerċitaw is-setgħat ta' kontroll tagħhom fuq il-partijiet terzi kollha li rċevew fondi tal-Unjoni f'dak li għandu x'jaqsam ma' dokumenti, bini jew informazzjoni, inklużi dawk maħżuna fuq mezzi elettroniċi. Mingħajr preġudizzju għall-Artikolu 135 tar-Regolament Finanzjarju u l-Artikolu 208 tar-Regoli ta' Applikazzjoni tar-Regolament Finanzjarju, il-Parlament Ewropew għandu jkollu d-dritt li jissospendi l-pagament tal-finanzjament: jekk il-Parlament Ewropew jissuspetta li twettqu żbalji sostanzjali, irregolaritajiet, frodi jew ksur tal-obbligi mill-benefiċjarju fil-proċedura tal-għoti jew waqt l-implimentazzjoni tad-Deċiżjoni ta' Finanzjament u jkun jeħtieġ jivverifika jekk dawn sarux tassew; jekk il-benefiċjarju jkun ġie soġġett għal sanzjonijiet finanzjarji previsti fl-Artikolu 27(4) tar-Regolament (UE, Euratom) Nru 1141/2014 sakemm is-sanzjoni finanzjarja tkun tħallset. Jekk, wara li jiskadi l-perjodu għall-preżentazzjoni tal-osservazzjonijiet, il-Parlament Ewropew jiddeċiedi li jwettaq il-proċedura ta' sospensjoni, hu għandu jinforma formalment lill-benefiċjarju, permezz ta' deċiżjoni motivata dwar is-sospensjoni, fejn jinfurmah: bid-data indikattiva tat-tlestija tal-verifika meħtieġa fil-każ imsemmi fil-punt (i) tal-Artikolu II.12.1; u Is-sospensjoni tal-pagament għandu jkollha l-effett li l-benefiċjarju ma jkunx intitolat li jirċievi xi pagament mill-Parlament Ewropew sakemm il-verifika msemmija fil-punt (i) tal-Artikolu II.12.2, fl-ambitu tat-Tieni Pass, tkun intemmet jew ir-raġuni għas-sospensjoni ma tibqax tapplika. Dan huwa mingħajr preġudizzju għad-dritt tal-Parlament Ewropew li jwaqqaf il-finanzjament jew jirtira d-Deċiżjoni ta' Finanzjament. Mill-mument meta r-raġuni għas-sospensjoni tal-pagament ma tibqax tapplika, il-pagamenti kollha kkonċernati għandhom jitkomplew u l-Parlament Ewropew għandu jinnotifika lill-benefiċjarju. Il-Parlament Ewropew għandu jkollu s-setgħa li jirtira d-Deċiżjoni ta' Finanzjament fuq il-bażi ta' deċiżjoni tal-Awtorità li tneħħi lill-benefiċjarju mir-Reġistru, ħlief fil-każ previst fil-punt (c) tal-Artikolu 16(2) tar-Regolament (UE, Euratom) Nru 1141/2014. Jekk, wara li jiskadi l-perjodu għall-preżentazzjoni tal-osservazzjonijiet, il-Parlament Ewropew jiddeċiedi li jirtira d-Deċiżjoni ta' Finanzjament, hu għandu jinnotifika formalment lill-benefiċjarju permezz ta' deċiżjoni motivata dwar l-irtirar. Kwalunkwe ammont imħallas indebitament lill-benefiċjarju għandu jiġi rkuprat skont ir-regoli applikabbli tar-Regolament Finanzjarju. Id-deċiżjoni li tiġi rtirata d-Deċiżjoni ta' Finanzjament għandu jkollha effett retroattiv mid-data tal-adozzjoni tad-Deċiżjoni ta' Finanzjament. Il-benefiċjarju jista' jitlob li d-Deċiżjoni ta' Finanzjament tiġi terminata. Il-benefiċjarju għandu jinnotifika formalment lill-Parlament Ewropew dwar it-terminazzjoni, filwaqt li jiddikjara: ir-raġunijiet għat-terminazzjoni; u id-data li fiha għandha tidħol fis-seħħ it-terminazzjoni, li ma għandhiex tkun qabel id-data li fiha tkun intbagħtet in-notifika. It-terminazzjoni għandha tidħol fis-seħħ fil-jum speċifikat fid-deċiżjoni ta' terminazzjoni. Il-Parlament Ewropew għandu jkollu s-setgħa li jtemm id-Deċiżjoni ta' Finanzjament fi kwalunkwe waħda miċ-ċirkostanzi li ġejjin: fuq il-bażi ta' deċiżjoni tal-Awtorità li tneħħi lill-benefiċjarju mir-Reġistru, fil-każijiet previsti fil-punt (c) tal-Artikolu 16(2) tar-Regolament (UE, Euratom) Nru 1141/2014; jekk il-benefiċjarju ma jibqax aktar konformi mal-Artikolu 18(2) tar-Regolament (UE, Euratom) Nru 1141/2014; fil-każijiet previsti fl-Artikoli 135(3) u (5) tar-Regolament Finanzjarju; il-benefiċjarju jew kwalunkwe persuna relatata jew persuna li tkun assumiet responsabbiltà illimitata għad-dejn tal-benefiċjarju taqa' f'waħda mis-sitwazzjonijiet previsti fil-punti (a) u (b) tal-Artikolu 106(1) tar-Regolament Finanzjarju; il-benefiċjarju jew kwalunkwe persuna relatata taqa' taħt kwalunkwe mis-sitwazzjonijiet previsti fil-punti (c), (d), (e) jew (f) tal-Artikolu 106(1) jew taqa' fil-kamp ta' applikazzjoni tal-Artikolu 106(2) tar-Regolament Finanzjarju; jew jekk il-benefiċjarju jitlef l-istatus tiegħu ta' benefiċjarju skont l-Artikolu 10(6) tar-Regolament (UE, Euratom) Nru 1141/2014. Jekk, wara li jiskadi l-perjodu għall-preżentazzjoni tal-osservazzjonijiet, il-Parlament Ewropew jiddeċiedi li jittermina d-Deċiżjoni ta' Finanzjament, hu għandu jinnotifika formalment lill-benefiċjarju permezz ta' deċiżjoni motivata dwar it-terminazzjoni. It-terminazzjoni tad-Deċiżjoni ta' Finanzjament għandha ssir effettiva mill-jum li fih dik id-deċiżjoni tiġi nnotifikata lill-benefiċjarju. Il-benefiċjarju ma jista' jċedi l-ebda waħda mit-talbiet tiegħu għall-pagament kontra l-Parlament Ewropew lill-ebda parti terza, ħlief jekk approvat minn qabel mill-Parlament Ewropew abbażi ta' talba motivata u bil-miktub mill-benefiċjarju. Jekk il-Parlament Ewropew ma jaċċettax bil-miktub iċ-ċessjoni jew jekk il-kundizzjonijiet ta' tali ċessjoni ma jiġux osservati, iċ-ċessjoni m' għandhu jkollha ebda effett legali. Ċessjoni fl-ebda każ ma tista' teżenta lill-benefiċjarju mill-obbligi tiegħu fil-konfront tal-Parlament Ewropew. Jekk il-Parlament Ewropew jissospendi l-pagamenti kif previst mill-Artikolu II.12, dawn l-azzjonijiet jistgħu ma jiġux ikkunsidrati bħala każijiet ta' inadempjenza. L-imgħax ta' inadempjenza jkopri l-perjodu li jibda mill-jum wara d-data dovuta għall-pagament sa, u inkluża, id-data ta' meta jkun sar il-pagament innifsu. Bħala eċċezzjoni għall-ewwel subparagrafu, jekk l-imgħax ikkalkulat ikun inqas minn EUR 200 jew ugwali għal dan l-ammont, il-Parlament Ewropew għandu jintalab iħallas dan l-ammont lill-benefiċjarju biss jekk il-benefiċjarju jitlob dan fi żmien xahrejn minn meta jirċievi pagament tardiv. Din id-Deċiżjoni ta' Finanzjament hija rregolata mil-liġi applikabbli tal-Unjoni, b'mod partikolari mir-Regolament (UE, Euratom) Nru 1141/2014 u r-regoli applikabbli tar-Regolament Finanzjarju li japplikaw b'mod sħiħ. Dawn huma kkomplementati, fejn meħtieġ, mil-liġi nazzjonali tal-Istat Membru li fih il-benefiċjarju għandu s-sede tiegħu. F'każijiet fejn, taħt din id-Deċiżjoni ta' Finanzjament, il-benefiċjarju jkun intitolat biex jippreżenta l-osservazzjonijiet tiegħu, il-benefiċjarju għandu jingħata perjodu ta' għaxart ijiem ta' xogħol, ħlief fejn previst espressament mod ieħor, biex jippreżenta l-osservazzjonijiet tiegħu bil-miktub. Dan il-perjodu jista', fuq talba motivata tal-benefiċjarju, jiġi estiż darba b'għaxart ijiem ta' xogħol oħrajn. Sabiex jitqiesu eliġibbli għal finanzjament mill-Unjoni, u skont l-Artikolu 126 tar-Regolament Finanzjarju, il-kosti għandhom jissodisfaw il-kriterji li ġejjin: ikunu direttament relatati mas-suġġett tad-Deċiżjoni ta' Finanzjament u previsti fl-istima ta' baġit annessa mad-Deċiżjioni ta' Finanzjament; ikunu meħtieġa għall-implimentazzjoni tad-Deċiżjoni ta' Finanzjament; ikunu raġonevoli u ġustifikati, u konformi mal-prinċipju tal-ġestjoni finanzjarja tajba, b'mod partikolari f'dak li jikkonċerna l-ekonomija u l-effiċjenza; ikunu ġġenerati matul il-perjodu ta' eliġibbilità kif definit fl-Artikolu I.2, bl-eċċezzjoni ta' kosti relatati ma' rapporti annwali jew ċertifikati dwar ir-rapporti finanzjarji jew kontijiet ta' bażi; ikunu ntefqu tassew mill-benefiċjarju; ikunu identifikabbli u verifikabbli, u mniżżla fil-kontijiet tal-benefiċjarju, skont l-istandards tal-kontabilità applikabbli għalih; ikunu konformi mar-rekwiżiti tal-liġijiet applikabbli tat-taxxa u soċjali; ikunu konformi mal-ewwel paragrafu tal-Artikolu II.9.1 u, bħala regola ġenerali, mat-tieni paragrafu tal-Artikolu II.9.1. Il-proċeduri tal-kontabilità u tal-kontroll intern tal-benefiċjarju jridu jiffaċilitaw ir-rikonċiljazzjoni diretta tal-kosti u d-dħul iddikjarati fir-rapport annwali mar-rapporti finanzjarji u d-dokumenti ta' sostenn korrispondenti. B'mod partikolari u, jekk jissodisfaw il-kriterji msemmija fil-paragrafu 1 ta' dan l-Artikolu, l-kosti operatorji li ġejjin għandhom, mingħajr preġudizzju għall-Artikolu 126 tar-Regolament Finanzjarju, jitqiesu bħala eliġibbli: kosti amministrattivi u kosti relatati ma' assistenza teknika, laqgħat, riċerka, avvenimenti transfruntiera, studji, informazzjoni u pubblikazzjonijiet; kosti relatati mal-persunal, li jinkludu s-salarji proprja, kontribuzzjonijiet għas-sigurtà soċjali u kosti oħra statutorji inklużi fir-remunerazzjoni, sakemm dawn ma jaqbżux ir-rati medji skont il-politika normalment segwita mill-benefiċjarju dwar ir-remunerazzjoni; spejjeż tal-ivvjaġġar u tas-sussistenza tal-persunal, sakemm dawn ikunu konsistenti man-norma applikata mill-benefiċjarju rigward l-kosti tal-ivvjaġġar; il-kosti ta' deprezzament ta' tagħmir jew assijiet oħra (ġodda jew użati) kif irreġistrati fir-rapporti kontabilistiċi tal-benefiċjarju, dment li l-assi jiġi deprezzat skont standards internazzjonali tal-kontabilità u l-prassi normali tal-kontabilità tal-benefiċjarju; u ikun inxtara f'konformità mal-ewwel paragrafu tal-Artikolu II.9.1 u, bħala regola ġenerali, u skont it-tieni paragrafu tal-Artikolu II.9.1 jekk ix-xiri jkun seħħ fil-perjodu ta' eliġibilità; il-kosti ta' oġġetti għall-konsum u provvisti u kuntratti oħra, sakemm dawn: ikunu nxtraw f'konformità mal-ewwel paragrafu tal-Artikolu II.9.1 u, bħala regola ġenerali, mat-tieni paragrafu tal-Artikolu II.9.1; u huma assenjati direttament lis-suġġett tad-Deċiżjoni ta' Finanzjament; kosti li huma riżultat dirett ta' ħtiġiet imposti mid-Deċiżjoni ta' Finanzjament inklużi, jekk japplika, l-ispejjeż ta' servizzi finanzjarji (b'mod partikolari l-kost ta' garanziji finanzjarji), bil-kundizzjoni li s-servizzi korrispondenti huma mixtrija f'konformità mal-ewwel paragrafu tal-Artikolu II.9.1 u, bħala regola ġenerali, mat-tieni paragrafu tal-Artikolu II.9.1. Mingħajr preġudizzju għall-Artikolu II.19.1 ta' din id-Deċiżjoni u l-Artikolu 126 tar-Regolament Finanzjarju, il-kosti li ġejjin m'għandhomx jitqiesu eleġibbli: ir-redditu fuq il-kapital u d-dividendi mħallsa mill-benefiċjarju; id-dejn u l-ispejjeż għas-servizz tad-dejn; id-dispożizzjonijiet għal telf jew djun; l-imgħax dovut; id-djun dubjużi; it-telf fuq il-kambju; il-kosti tat-trasferimenti mill-Parlament Ewropew imposti mill-bank tal-benefiċjarju; il-kosti ddikjarati mill-benefiċjarju fil-qafas ta' azzjoni oħra li tirċievi għotja ffinanzjata mill-baġit tal-Unjoni; il-kontribuzzjonijiet in natura; in-nefqiet żejda jew irresponsabbli; il-VAT deduċibbli; il-finanzjament projbit ta' ċerti partijiet terzi skont l-Artikolu 22 tar-Regolament (UE, Euratom) Nru 1141/2014. Il-Parlament Ewropew għandu jippermetti lill-benefiċjarju jirċievi kontribuzzjonijiet in natura tul l-implimentazzjoni tad-Deċiżjoni ta' Finanzjament, sakemm il-valur ta' dawn il-kontribuzzjonijiet ma jeċċedix: il-kosti li fil-fatt saru u li huma ġġustifikati kif xieraq b'dokumenti ta' rendikont tal-partijiet terzi li għamlu dawn il-kontribuzzjonijiet lill-benefiċjarju mingħajr ħlas iżda li jġarrbu l-kosti korrispondenti; fin-nuqqas ta' dawn id-dokumenti, il-kosti li jikkorrispondu għal dawk ġeneralment aċċettati fis-suq partikolari; il-valur tagħhom kif aċċettat fl-istima ta' baġit; 50 % tar-riżorsi proprji aċċettati fl-istima ta' baġit; Kontribuzzjonijiet in natura: għandhom jiġu ppreżentati separatament fl-istima ta' baġit sabiex dawn jirriflettu r-riżorsi kollha; għandhom jikkonformaw mal-Artikolu 20 tar-Regolament (UE, Euratom) Nru 1141/2014, kif ukoll mar-regoli tat-taxxa u tas-sigurtà soċjali nazzjonali; għandhom jiġu aċċettati biss fuq bażi proviżorja, soġġett għal ċertifikazzjoni mill-awditur estern u l-aċċettazzjoni fid-deċiżjoni dwar l-ammont finali tal-finanzjament; m'għandhomx ikunu f'għamla ta' proprjetà immobbli. Il-benefiċjarju għandu jkun permess jaġġusta l-istima ta' baġit stabbilita fl-Annex 1, permezz ta' trasferimenti bejn kategoriji differenti tal-baġit. Dan l-aġġustament m'għandux jeħtieġ emenda tad-Deċiżjoni ta' Finanzjament. Tali trasferimenti għandhom jiġu ġġustifikati fir-rapport annwali. Preferibbilment sal-15 ta' Mejju, u mhux aktar tard mit-30 ta' Ġunju, wara tmiem is-sena finanzjarja N, il-benefiċjarju għandu jissottometti rapport annwali, inklużi dawn li ġejjin: rapporti finanzjarji annwali u noti li jakkumpanjawhom, li jkopru d-dħul u l-kosti tal-benefiċjarju, l-assi u l-obbligazzjonijiet fil-bidu u fit-tmiem tas-sena finanzjarja, skont il-liġi applikabbli fl-Istat Membru tas-sede tal-benefiċjarju; il-lista ta' donaturi u kontributuri u d-donazzjonijiet jew kontribuzzjonijiet korrispondenti tagħhom irrapurtati skont l-Artikolu 20 tar-Regolament (UE, Euratom) Nru 1141/2014; rapport ta' attività; dikjarazzjoni finanzjarja ibbażata fuq l-istruttura tal-istima ta' baġit; dettall tal-kontijiet fir-rigward ta' dħul, kosti, assi u obbligazzjonijiet; rikonċiljazzjoni tad-dikjarazzjoni finanzjarja msemmija fil-punt (e) b'dettall tal-kontijiet imsemmija fil-punt (f); lista ta' fornituri li f'sena finanzjarja partikolari talbu lill-benefiċjarju aktar minn EUR 10 000, li tispeċifika l-isem u l-indirizz tal-fornitur kif ukoll in-natura tal-oġġetti jew is-servizzi pprovduti. F'każ tar-riport speċifikat fl-Artikolu II.25.3, ir-rapport Annwali għandu jinkludi d-dokumenti msemmija fil-punt (d), (e), (f) u (g) li jkopru l-ewwel kwart tas-sena ta' wara s-sena finanzjarja kkonċernata. L-informazzjoni inkluża fir-rapport annwali trid tkun biżżejjed biex jiġi stabbilit l-ammont finali tal-finanzjament. Il-Parlament Ewropew għandu jirċievi direttament mingħand il-korpi jew l-esperti esterni indipendenti, maħtura skont l-Artikolu 23(3) tar-Regolament (UE, Euratom) Nru 1141/2014, ir-rapport tal-awditjar estern kif speċifikat fl-Artikolu 23(1) tar-Regolament (UE, Euratom) Nru 1141/2014. L-iskop tal-awditjar estern għandu jkun dak li jiċċertifika l-affidabilità tar-rapporti finanzjarji u l-legalità u r-regolarità tan-nefqa tagħhom, u b'mod partikolari li: id-dikjarazzjonijiet finanzjarji tħejjew f' konformità mal-leġiżlazzjoni nazzjonali applikabbli għall-benefiċjarju, ma fihomx dikjarazzjonijiet materjali foloz u juru perspettiva vera u ġusta tal-pożizzjoni finanzjarja u tar-riżultati operattivi; id-dikjarazzjonijiet finanzjarji tħejjew skont l-istandards internazzjonali tal-kontabilità definiti fl-Artikolu 2 tar-Regolament (KE) Nru 1606/2002; il-kosti iddikjarati nġarrbu tassew; id-dikjarazzjoni tad-dħul tkun eżawstiva; id-dokumenti finanzjarji preżentati mill-benefiċjarju lill-Parlament humiex konsistenti mad-dispożizzjonijiet finanzjarji tad-Deċiżjoni ta' Finanzjament; l-obbligi li jirriżultaw mir-Regolament (UE, Euratom) Nru 1141/2014, b'mod partikolari mill-Artikolu 20 tiegħu twettqu; l-obbligi skont id-Deċiżjoni ta' Finanzjament, b'mod partikolari l-Artikolu II.9 u l-Artikolu II.19, twettqu; il-kontribuzzjoni ta' oġġetti realment ikunu ngħataw lill-benefiċjarju u ġew valutati f' konformità mar-regoli applikabbli; kwalunkwe eċċess mill-finanzjament tal-Unjoni jkun ġie riportat għas-sena finanzjarja li jmiss u ntużax fl-ewwel kwart tas-sena finanzjarja, skont l-Artikolu 125(6) tar-Regolament Finanzjarju; kwalunkwe eċċess ta' riżorsi proprji jkun ġie trasferit lejn ir-riżerva. Sat-30 ta' Settembru tas-sena li tiġi wara s-sena finanzjarja N, il-Parlament Ewropew għandu japprova jew jirrifjuta r-rapport annwali, kif speċifikat fl-Artikolu II.23.1. Jekk il-Parlament Ewropew ma jagħtix tweġiba bil-miktub fi żmien perjodu ta' sitt xhur wara li jkun irċieva r-rapport annwali, ir-rapport annwali għandu jitqies li jkun ġie approvat. L-approvazzjoni tar-rapport annwali hija mingħajr preġudizzju għall-istabbiliment tal-ammont ta' finanzjament finali skont l-Artikolu II.25, li permezz tiegħu l-Parlament Ewropew jieħu deċiżjoni finali dwar l-eliġibilità tal-kosti. Il-Parlament Ewropew jista' jitlob informazzjoni addizzjonali mingħand il-benefiċjarju sabiex ikun f'pożizzjoni li jieħu deċiżjoni dwar ir-rapport annwali. F'każ li ssir tali rikjesta, id-data ta' skadenza għad-deċiżjoni dwar ir-rapport annwali għandha tiġi prorogata sakemm l-informazzjoni mitluba tkun waslet u tiġi evalwata mill-Parlament Ewropew. Jekk ir-rapport annwali jkun vvizzjat minn għadd sostanzjali ta' nuqqasijiet, il-Parlament Ewropew jista' jirrifjutah mingħajr ma jitlob informazzjoni addizzjonali mingħand il-benefiċjarju u jista' jitlob lill-benefiċjarju jibgħat rapport ġdid fi żmien 15-il jum ta' xogħol. Talbiet għal informazzjoni addizzjonali jew għal rapport ġdid għandhom isiru lill-benefiċjarju bil-miktub. Jekk ir-rapport annwali li jkun ġie ppreżentat inizjalment jiġi rrifjutat u jintalab rapport ġdid, għar-rapport il-ġdid għandha tapplika l-proċedura ta' approvazzjoni stabbilita f'dan l-Artikolu. Id-deċiżjoni tal-Parlament Ewropew li tistabbilixxi l-ammont ta' finanzjament finali għandha tkun ibbażata fuq ir-rapport annwali approvat skont l-Artikolu II.24. F'każ ta' ċaħda definittiva tar-rapport annwali mill-Parlament Ewropew, jew f'każ li l-benefiċjarju jonqos milli jippreżenta rapport annwali fi żmien l-iskadenzi applikabbli, ma jista' jiġi stabbilit l-ebda kost rimborsabbli ma jista' jiġi stabbilit mid-deċiżjoni dwar l-ammont ta' finanzjament finali. L-ammont finali ta' finanzjament għandu jkun limitat għall-ammont stipulat fl-Artikolu I.4 u m'għandux jeċċedi il-85 % tal-kosti eliġibbli li kienu effettivament imġarrba. Jekk, fi tmiem is-sena finanzjarja N, il-benefiċjarju jkollu bilanċ pożittiv ta' introjtu fuq in-nefqa, parti minn dak l-bilanċ pożittiv jista' jiġi riportat għas-sena finanzjarja N+1, skont l-Artikolu 125(6) tar-Regolament Finanzjarju. Il-bilanċ pożittiv ta' sena finanzjarja N, hu d-differenza bejn il-kosti totali eliġibbli u l-ammont totali ta': l-ammont ta' finanzjament proviżorju (massimu) skont l-Artikolu I.4, ir-riżorsi proprji tal-benefiċjarju allokati biex ikopru l-kosti eleġibbli, il-benefiċjarju preċedentement ikun kopra l-kosti mhux eleġibbli bl-użu ta' riżorsi proprji biss, u kwalunkwe bilanċ favorevoli trasferit mis-sena finanzjarja N-1. Il-bilanċ pożittiv tad-dħul li jista' jiġi trasferit għas-sena finanzjarja N+1 m'għandux jeċċedi l-25 % tad-dħul totali msemmi fil-punti (i) u (ii). imsemmija aktar 'il fuq. L-ammont li effettivament ikun ġie trasferit għandu jiddaħħal fil-karta tal-bilanċ għas-sena finanzjarja N bħala "provvediment biex ikopri l-kosti eliġibbli tal-ewwel trimestru tas-sena N+1". Dan il-provvediment għandu jikkostitwixxi nefqa eliġibbli għas-sena finanzjarja N. Barra minn hekk finanlizzazzjoni intermedja tal-kontijiet li ssir sa mhux aktar tard mill-31 ta' Marzu tas-sena N+1 għandha tiddetermina l-kosti eliġibbli li verament isir sa dik id-data. Dan il-provvediment m'għandux jeċċedi dawk l-kosti. Fis-sena N+1, il-provvediment għandu jiġi dissolt u għandu jiġġenera dħul li għandu jintuża biex ikopri l-kosti eliġibbli fl-ewwel kwart tas-sena finanzjarja N+1. Il-Parlament Ewropew, kull sena, jikkontrolla jekk in-nefqa hijiex konformi mad-dispożizzjonijiet tar-Regolament (UE, EURATOM) Nru 1141/2014, ir-Regolament Finanzjarju u d-Deċiżjoni ta' Finanzjament. Kull sena huwa għandu jieħu deċiżjoni dwar l-ammont finali ta' finanzjament, li għandu jiġi notifikat kif xieraq lill-benefiċjarju. L-ammont finali ta' finanzjament għas-sena finanzjarja N għandu jiġi stabbilit fis-sena N+ 1. L-ikklerjar tal-prefinanzjament għandu jsir meta jiġi stabbilit l-ammont ta' finanzjament finali. Jekk il-prefinanzjament imħallas jeċċedi l-ammont finali tal-finanzjament, il-Parlament Ewropew għandu jirkupra l-prefinanzjament imħallas indebitament. Jekk l-ammont finali tal-finanzjament jeċċedi il-prefinanzjament imħallas, il-Parlament Ewropew għandu jħallas il-bilanċ. Il-profitt għandu jiġi definit bħal fl-Artikolu 125(5) tar-Regolament Finanzjarju. Skont l-Artikolu 123(5) tar-Regolament Finanzjarju, il-benefiċjarju jista' jibni riżervi mill-eċċess ta' riżorsi proprji, li huma definiti fi Artikolu II.1. Il-bilanċ pożittiv li għandu jiġi trasferit lejn il-kont ta' riżerva għandu jkun, jekk applikabbli, l-ammont ta' riżorsi proprji li jeċċedu l-ammont tar-riżorsi proprji neċessarji biex ikopru 15 % tal-kosti eliġibbli fil-fatt imġarrba fis-sena finanzjarja N u 15 % tal-kosti fil-proviżjoni li għandhom jiġu riportati għas-sena finanzjarja N+1. Il-benefiċjarju għandu jkun kopra l-kosti ineliġibbli minn qabel billi juża r-riżorsi proprji tiegħu biss. L-eċċess allokat għar-riżerva mhux se jitqies għall-kalkolu tal-profitt. Ir-riżerva għandha tintuża biss biex tkopri l-kosti operattivi tal-benefiċjarju. Il-finanzjament ma jistax jirriżulta fi profitt għall-benefiċjarju. Il-Parlament Ewropew għandu jkun intitolat li jirkupra l-perċentwal tal-profitt li jikkorrispondi mal-kontribuzzjoni tal-Unjoni għall-kosti eliġibbli f' konformità mal-Artikolu 125(4) tar-Regolament Finanzjarju. Jekk ammonti ġew imħallsa indebitament lill-benefiċjarju jew jekk proċedura ta' rkupru tkun ġustifikata skont it-termini u l-kundizzjonijiet tad-Deċiżjoni ta' Finanzjament, ir-Regolament (UE, Euratom) Nru 1141/2014 jew ir-Regolament Finanzjarju, il-benefiċjarju għandu iħallas lura l-ammonti kkonċernati lill-Parlament Ewropew, skont it-termini u l-kundizzjonijiet u mhux aktar tard mid-data ta' skadenza stabbilita mill-Parlament Ewropew. Jekk il-benefiċjarju jonqos li jħallas lura sal-iskadenza stabbilita mill-Parlament Ewropew, il-Parlament Ewropew għandu jinponi l-imgħax għal dewmien fil-pagament bir-rata stabbilita fl-Artikolu II.16 L-imgħax għal dewmien fil-pagament għandu jkopri l-perjodu bejn tmiem l-iskadenza stabbilita għall-pagament lura u d-data li fiha l-Parlament Ewropew jirċievi l-pagament lura sħiħ, inklużi. Kull rimbors parzjali għandu jiddaħħal l-ewwel taħt l-ispejjeż u l-imgħax għal dewmien fil-pagament u biss wara taħt il-kapital. Jekk l-ebda pagament ma jsir sad-data ta' skadenza stipulata, l-ammonti li għandu jieħu l-Parlament Ewropew jistgħu jkunu rkuprati billi jitnaqqsu minn kull ammont li jkollu jieħu l-benefiċjarju fi kwalunkwe kont ieħor skont l-Artikolu 80 tar-Regolament Finanzjarju u r-Regoli ta' Applikazzjoni tiegħu. F'każi eċċezzjonali, iġġustifikati bil-bżonn li jiġu salvagwardati l-interessi finanzjarji tal-Unjoni, il-Parlament Ewropew jista' jirkurpa permezz ta' tnaqqis qabel id-data ta' meta jkun dovut il-pagament. M'għandux ikun hemm il-ħtieġa ta' kunsens minn qabel tal-benefiċjarju. Spejjeż bankarji ġġenerati mill-irkuprar tas-somom dovuti lill-Parlament Ewropew għandhom jitħallsu biss mill-benefiċjarju. Jekk il-Parlament Ewropew jitlob garanzija finanzjarja skont l-Artikolu 134 tar-Regolament Finanzjarju, għandhom jiġu ssodisfati l-kundizzjonijiet li ġejjin: il-garanzija finanzjarja trid tkun ipprovduta minn bank jew istituzzjoni finanzjarja approvata jew, jekk mitluba mill-benefiċjarju u aċċettata mill-Parlament Ewropew, minn parti terza; il-garanti jrid joqgħod bħala garanti tal-ewwel sejħa u ma jkunx jeħtieġ li l-Parlament Ewropew l-ewwel jirrikorri kontra d-debitur prinċipali (jiġifieri l-benefiċjarju konċernat); u il-garanzija finanzjarja trid b'mod espliċitu tibqa' fis-seħħ sakemm il-prefinanzjament jitħallas kontra pagamenti interim jew pagamenti tal-bilanċ mill-Parlament Ewropew; jekk il-pagament tal-bilanċ jieħu l-forma ta' rkupru, il-garanzija finanzjarja trid tibqa' fis-seħħ sakemm id-dejn ikun meqjus kompletament ikklerjat; u l-Parlament Ewropew irid jirrilaxxa l-garanzija fix-xahar ta' wara. Fi ħdan il-kamp ta' applikazzjoni tal-kompetenza tagħhom u f' konformità mal-Kapitolu V tar-Regolament (UE, Euratom) Nru 1141/2014, il-Parlament Ewropew u l-Awtorità għal Partiti Politiċi Ewropej u l-Fondazzjonijiet Politiċi Ewropej jistgħu fi kwalunkwe ħin jeżerċitaw is-setgħat rispettivi tagħhom ta' kontroll sabiex jiġi vverifikat jekk il-benefiċjarju huwiex f'konformità sħiħa mal-obbligi stabbiliti fid-Direttiva dwar id-Deċiżjoni ta' Finanzjament, fir-Regolament (UE, Euratom) Nru 1141/2014 u r-Regolament Finanzjarju. Il-benefiċjarju għandu jikkoopera mal-awtoritajiet kompetenti u għandu jipprovdihom bl-għajnuna kollha meħtieġa għat-twettiq tal-kontrolli tagħhom. Il-Parlament Ewropew u l-Awtorità għal Partiti Politiċi Ewropej u l-Fondazzjonijiet Politiċi Ewropej jistgħu jiddelegaw il-kompitu ta' kontroll lil korpi esterni debitament awtorizzati li jaġixxu għan-nom tagħhom (iktar' il quddiem "il-korpi awtorizzati"). Għal perjodu ta' ħames snin li jibda mid-data tal-preżentazzjoni tar-rapport annwali, il-benefiċjarju għandu jżomm maħżuna fuq kwalunkwe mezz adegwat, id-dokumenti oriġinali kollha, u b' mod partikolari r-rekords tal-kontabilità u tat-taxxa, inkluż l-oriġinali diġitalizzati meta jkunu awtorizzati mil-liġijiet nazzjonali rispettivi tagħhom u skont il-kundizzjonijiet stipulati fihom. Il-perjodu ta' ħames snin stipulat fl-ewwel subparagrafu m'għandux japplika fil-każ ta' awditjar, appelli, litigazzjonijiet jew insegwimenti ta' pretensjonijiet li għaddejjin li jikkonċernaw il-finanzjament. F'każijiet bħal dawn, il-benefiċjarju għandu jżomm id-dokumenti sakemm tali awditjar, appelli, litigazzjonijiet jew insegwimenti ta' pretensjonijiet ikunu ġew magħluqa. Il-benefiċjarju għandu jipprovdi kwalunkwe dokument u/jew informazzjoni, inkluża informazzjoni f'format elettroniku, mitluba mill-Parlament Ewropew, mill-Awtorità għall-Partiti Politiċi Ewropej u l-Fondazzjonijiet Politiċi Ewropej jew mill-korp awtorizzat ("l-awtorità kompetenti"). Kwalunkwe dokument jew informazzjoni pprovduta mill-benefiċjarju għandhom jiġu pproċessati skont id-dispożizzjonijiet tal-Artikolu II.6. L-awtorità kompetenti tista' twettaq żjarat fuq il-post fil-bini tal-benefiċjarju. Għal dan l-għan, hija tista' titlob bil-miktub li l-benefiċjarju jagħmel l-arranġamenti xierqa għal tali żjara fi żmien skadenza xierqa li għandha tiġi stabbilita mill-awtorità kompetenti. Matul żjara fuq il-post, il-benefiċjarju għandu jippermetti lill-awtorità kompetenti aċċess għal siti u bini fejn l-operazzjoni tkun qed titwettaq jew tkun ġiet imwettqa, kif ukoll għall-informazzjoni kollha neċessarja, inkluża dik f'format elettroniku. Il-benefiċjarju għandu jiżgura li l-informazzjoni tkun faċilment disponibbli fil-mument taż-żjara fuq il-post u li l-informazzjoni mitluba tiġi mgħoddija f'forma xierqa. Fuq il-bażi tas-sejbiet li jsiru waqt il-proċedura ta' kontroll, il-Parlament Ewropew għandu jħejji rapport tal-awditjar proviżorju li għandu jintbagħat lill-benefiċjarju. Il-benefiċjarju jista' jippreżenta osservazzjonijiet fi żmien 30 jum kalendarju mid-data tar-riċevuta tar-rapport tal-awditjar proviżorju. Fuq il-bażi tas-sejbiet tar-rapport tal-awditjar proviżorju u l-osservazzjonijiet possibbli tal-benefiċjarju, il-Parlament Ewropew għandu jistabbilixxi s-sejbiet tal-awditjar finali tiegħu f'rapport finali tal-awditjar. Ir-rapport tal-awditjar finali għandu jintbagħat lill-benefiċjarju fi żmien 60 jum mill-iskadenza tal-limitu ta' żmien għall-preżentazzjoni tal-osservazzjonijiet. Mingħajr preġudizzju għad-dritt tal-Parlament li jieħu miżuri skont l-Artikolu II.12 sal-Artikolu II.14, l-aħħar sejbiet tal-awditjar għandhom ikunu kkunsidrati debitament mill-Parlament Ewropew fil-kuntest tal-istabbiliment tal-ammont tal-finanzjament finali. Każijiet possibbli ta' frodi jew ksur serju tar-regoli applikabbli żvelati mis-sejbiet tal-awditjar finali għandhom jiġu nnotifikati lill-awtoritajiet kompetenti nazzjonali jew l-awtoritajiet tal-Unjoni għal azzjoni ulterjuri. Il-Parlament Ewropew jista' b'mod retroattiv jaġġusta d-deċiżjoni dwar l-ammont finali ta' finanzjament fuq il-bażi tas-sejbiet tal-awditjar finali. Il-benefiċjarju għandu jikkoopera mal-OLAF u għandu jipprovdi lill-OLAF b'kull għajnuna meħtieġa għat-twettiq ta' kontroll tagħha. Il-Parlament Ewropew jista' fi kwalunkwe ħin jaġġusta b'mod retroattiv id-deċiżjoni dwar l-ammont finali ta' finanzjament abbażi ta' sejbiet li jkunu waslu mingħand l-Uffiċċju Ewropew Kontra l-Frodi (OLAF) skont l-Artikolu 25(7) tar-Regolament (UE, Euratom) Nru 1141/2014. Qabel ma l-Parlament Ewropew jiddeċiedi b'mod retroattiv id-deċiżjoni dwar l-aġġustament tal-ammont tal-finanzjament finali, il-benefiċjarju għandu jkun debitament infurmat dwar is-sejbiet rilevanti u dwar l-intenzjoni tal-Parlament li jaġġusta d-deċiżjoni dwar l-ammont tal-finanzjament finali, u għandu jkollu l-opportunità li jissottometti l-osservazzjonijiet tiegħu. Il-Qorti Ewropea tal-Awdituri għandha teżerċita d-dritt tagħha ta' kontroll skont ir-regoli applikabbli, u b'mod partikolari l-Artikolu 137(2) tar-Regolament Finanzjarju, u l-Artikolu 25(6) tar-Regolament (UE, Euratom) Nru 1141/2014. L-Artikoli II.28.3 u II.28.4 japplikaw. Il-benefiċjarju għandu debitament jikkoopera mal-Qorti tal-Awdituri u għandu jipprovdi lill-Qorti bl-assistenza kollha meħtieġa meta tkun qed twettaq il-kontroll. Jekk il-benefiċjarju ma jikkonformax mal-obbligi stabbiliti fl-Artikolu II.28.1 sa 4, il-Parlament Ewropew jista' jikkunsidra mhux rimborsabbli kwalunkwe spiża li ma tkunx ġiet sostanzjata biżżejjed mill-benefiċjarju. Salarji Kontribuzzjonijiet Taħriġ professjonali Spejjeż tal-missjonijiet tal-persunal Kosti oħra tal-persunal Kera, imposti u kosti ta' manutenzjoni Kosti relatati mal-installazzjoni, l-operat u l-manutenzjoni tal-apparat Deprezzament ta' proprjetà mobbli u immobbli Kartolerija u provvisti tal-uffiċċju Spejjeż tal-posta u tat-telekomunikazzjonijiet Kosti għall-istampar, it-traduzzjoni u r-riproduzzjoni Kosti oħra tal-infrastruttura Kosti ta' dokumentazzjoni (gazzetti, aġenziji tal-istampa, bażijiet tad-data) Kosti ta' studji u ta' riċerka Kosti ta' kontabilità u awditjar Appoġġ lil partijiet terzi Kosti amministrattivi mixxellanji Kosti ta' laqgħat Parteċipazzjoni f'seminars u konferenzi Kosti ta' rappreżentanza Kosti ta' stediniet Kosti oħra relatati ma' laqgħat Kosti tal-pubblikazzjoni Ħolqien u tħaddim ta' siti tal-Internet Kosti tal-pubbliċità Tagħmir tal-komunikazzjoni ("gadgets") Seminars u wirjiet Kosti oħra relatati mal-informazzjoni Dispożizzjonijiet Telf mill-kambju Pretensjonijiet dubjużi fuq partijiet terzi Kontribuzzjonijiet in natura Oħrajn (li jridu jiġu speċifikati) mill-fondazzjonijiet tal-membri mill-membri individwali IL-KUNSILL TAL-UNJONI EWROPEA, Is-saħħa hija valur, opportunità u investiment għall-iżvilupp ekonomiku u soċjali ta' kull pajjiż; Il-piż żejjed u l-obeżità fit-tfulija huma assoċjati ma' konsegwenzi serji għas-saħħa kemm fuq perijodu qasir kif ukoll twil, inkluż riskju akbar ta' dijabete tat-Tip 2, ażma, ipertensjoni u mard kardjovaskulari fost l-oħrajn; u li ladarba persuna jaqbadha dan il-mard, l-obeżità tnaqqas b'mod sinifikanti l-effikaċja tat-trattament għalih; L-obeżità taffettwa l-kwalità tal-ħajja u hija assoċjata, fost l-oħrajn, ma' stima personali baxxa; In-nuqqas ta' attività fiżika adegwata u n-nutrizzjoni żbilanċjata jirriżultaw f'piż żejjed, obeżità u mard kroniku differenti. Għalhekk, jenħtieġ li ż-żewġ oqsma jiġu indirizzati b'mod adegwat; Il-politiki eżistenti għall-promozzjoni tas-saħħa u l-prevenzjoni tal-piż żejjed u tal-obeżità bil-għan li tieqaf tiżdied l-obeżità fit-tfulija ma kinux effikaċi biżżejjed. L-ebda azzjoni waħedha mhi biżżejjed biex tiġi indirizzata l-obeżità fit-tfulija. Barra minn hekk, il-linji politiċi settorjali jista' jkollhom ukoll impatti importanti mhux mixtieqa fuq id-dieti tajbin għas-saħħa u l-attività fiżika. Għaldaqstant, jenħtieġ li l-obeżità fit-tfulija tkun minn ta' quddiem fuq l-aġenda tal-Istati Membri individwali u tal-Unjoni Ewropea u jeħtieġ li tiġi indirizzata bħala kwistjoni ta' prijorità u permezz ta' diversi azzjonijiet ikkoordinati minn setturi differenti; Hemm bżonn ta' aktar riċerka biex nifhmu aħjar x'qed iwassal għall-piż żejjed u obeżità fit-tfulija, inkluż fl-epiġenetika, u nesploraw l-approċċi bbażati fuq l-evidenza għal dieta tajba għas-saħħa u attività fiżika aħjar matul il-ħajja. Barra minn hekk, hemm bżonn ta' aktar riċerka fis-saħħa pubblika biex jiġu enfasizzati l-konsegwenzi ekonomiċi u l-kawżi fil-gruppi soċjoekonomiċi kollha kif ukoll biex jiġu żgurati linji politiċi tas-saħħa pubblika, interventi u programmi ta' prevenzjoni effikaċi; F'konformità mal-evidenza li t-tfal li jirċievu nutrizzjoni tajba huma aktar b'saħħithom, l-aċċess għal dieta tajba għas-saħħa u l-attività fiżika minn età żgħira jippermetti li t-tfal jikbru u jiżviluppaw f'adulti b'saħħithom. It-tfal b'saħħithom għandhom kapaċità aħjar li jitgħallmu u jiżviluppaw fl-iskola b'kapaċità konsegwenti mtejba għal żvilupp personali u produttività aħjar aktar tard fil-ħajja; Jenħtieġ li jittieħed approċċ kooperattiv transsettorjali fil-gvern u s-soċjetà kollha kemm hi biex jiġu żgurati ambjenti tajbin għas-saħħa, li jinkludi s-saħħa, l-edukazzjoni, il-produzzjoni tal-ikel, l-agrikoltura u s-sajd, il-kummerċ u l-industrija, il-finanzi, l-isport, il-kultura, il-komunikazzjoni, l-ippjanar ambjentali u urban, it-trasport, l-affarijiet soċjali u r-riċerka; Minħabba li fil-biċċa l-kbira tal-pajjiżi Ewropej it-tfal iqattgħu kważi terz tal-ħajja tagħhom ta' kuljum fl-ambjent edukattiv, huwa importanti li jiġu promossi dieti tajbin għas-saħħa u attività fiżika fl-ambjenti edukattivi u fiċ-ċentri għall-indukrar tat-tfal, f'kooperazzjoni mal-ġenituri. Jenħtieġ li wieħed jistinka biex ikun hemm ambjent favorevoli li jappoġġa stili ta' ħajja tajbin għas-saħħa fl-ambjenti edukattivi; L-ikliet tal-iskola joffru opportunità tajba biex jiġu appoġġati drawwiet fl-ikel tajbin għas-saħħa u biex tiġi promossa s-saħħa; għal dan il-għan, l-"ikel tajjeb għas-saħħa" għandu jiġi promoss fl-ambjenti edukattivi; Il-gvernijiet u l-istituzzjonijiet pubbliċi għandhom il-possibbiltà li jtejbu d-domanda għal ikliet tajbin għas-saħħa u b'hekk għal dieti aħjar permezz tal-akkwist pubbliku u għandhom il-potenzjal li jinfluwenzaw is-suq u jippromwovu l-innovazzjoni biex jingħata ikel nutrizzjonalment aktar bilanċjat b'mod ġust u trasparenti; Hemm biżżejjed evidenza biex tiġġustifika azzjonijiet aktar effikaċi b'rabta mal-kummerċjalizzazzjoni ta' ikel b'kontenut għoli ta' enerġija, xaħam saturat, aċidi xaħmija trans, zokkor u melħ. L-esperjenza u l-evidenza jindikaw il-fatt li l-azzjoni volontarja tista' teħtieġ miżuri regolatorji sabiex tkun aktar effikaċi; Jintegraw fil-pjanijiet ta' azzjoni nazzjonali tagħhom, strateġiji jew attivitajiet dwar in-nutrizzjoni u l-attività fiżika, miżuri transsettorjali bil-għan li tiġi indirizzata l-obeżità fit-tfulija, li jikkonċentraw mhux biss fuq il-promozzjoni tas-saħħa u l-prevenzjoni tal-mard iżda wkoll fuq dawk it-tfal u l-adolexxenti li diġà għandhom piż żejjed jew huma obeżi; jenħtieġ b'mod partikolari li jiġu inklużi dawn li ġejjin: linji politiċi u azzjonijiet transsettorjali matul il-ħajja biex jitnaqqsu l-inugwaljanzi soċjoekonomiċi u b'mod partikolari biex jiġu indirizzati t-tfal u l-adolexxenti vulnerabbli fil-komunitajiet soċjalment żvantaġġati, pereżempju billi joffru aċċess aħjar għad-dieti tajbin għas-saħħa u l-attività fiżika; governanza trasparenti u effikaċi biex jiġu indirizzati l-kawżi tal-piż żejjed u l-obeżità; linji politiċi biex jiġu massimizzati l-fatturi protettivi fid-dieti tajbin għas-saħħa u l-attività fiżika li ttejjeb is-saħħa u biex jiġu minimizzati d-diversi fatturi ta' riskju li jikkontribwixxu għall-piż żejjed u l-obeżità; miżuri li joħolqu ambjenti favorevoli fix-xenarji edukattivi għat-tfal u ċ-ċentri għall-indukrar tat-tfal biex jiġu inkoraġġiti dieti tajbin għas-saħħa u li ssir attività fiżika adegwata li ttejjeb is-saħħa abbażi tar-rakkomandazzjonijiet nazzjonali jew internazzjonali; miżuri li jinkoraġġixxu t-tagħlim ta' ħiliet mit-tfal, il-ġenituri u l-edukaturi dwar in-nutrizzjoni, l-attività fiżika u l-attività sedentarja permezz tal-approċċ ibbażat fuq il-familja; miżuri li jiżguraw li l-faċilitajiet edukattivi għat-tfal ikunu ambjenti protetti, ħielsa minn kull forma ta' kummerċjalizzazzjoni li tmur kontra l-inkoraġġiment tal-adozzjoni ta' stili ta' ħajja aktar tajbin għas-saħħa; miżuri li jinkoraġġixxu d-dieti tajbin għas-saħħa u l-prattiki ta' konsum b'mod sostenibbli u li jikkontribwixxu għat-tnaqqis tal-inugwaljanzi fis-saħħa u soċjali; miżuri li jippromwovu u jagħmlu monitoraġġ tat-titjib tal-prodotti tal-ikel ikkunsmati b'mod predominanti mit-tfal bħala għodda importanti biex ikun aktar faċli li wieħed jagħmel l-għażla tajba għas-saħħa fl-ambjenti kollha u għall-gruppi kollha tal-popolazzjoni, f'konformità mal-Konklużjonijiet tal-Kunsill dwar it-titjib tal-prodotti tal-ikel; miżuri li jsaħħu l-pożizzjoni tal-familji u jippermettulhom jadottaw stili ta' ħajja aktar tajbin għas-saħħa inkluż għażliet tal-ikel tajbin għas-saħħa u inkoraġġiment biex issir attività fiżika, billi tingħata konsiderazzjoni debita għal-limiti taż-żmien u l-fatturi soċjoekonomiċi; miżuri li jinkoraġġixxu interventi bikrija f'diversi ambjenti permezz tat-treddigħ esklużiv għall-ewwel sitt xhur, l-introduzzjoni ta' ikel komplementari nutrizzjonalment adegwat fl-età ta' sitt xhur waqt li t-treddigħ ikompli sal-età ta' sentejn jew wara jew b'kont meħud tar-rakkomandazzjonijiet nazzjonali disponibbli; miżuri li jinkoraġġixxu r-riċerka dwar il-fatturi determinanti tal-obeżità fit-tfulija u soluzzjonijiet biex il-problema tiġi indirizzata aħjar; miżuri li jtejbu l-aċċess għal pariri professjonali adegwati, konsulenza u monitoraġġ fir-rigward ta' dieti tajbin għas-saħħa u attività fiżika li ttejjeb is-saħħa matul il-ħajja, inkluż qabel il-konċepiment u t-tqala; miżuri li jipprovdu taħriġ kontinwu lill-professjonisti tas-saħħa f'kuntatt man-nisa tqal, it-trabi, it-tfal, l-adolexxenti, il-ġenituri u l-familji abbażi tal-pariri xjentifiċi disponibbli l-aktar reċenti dwar in-nutrizzjoni, l-attività fiżika li ttejjeb is-saħħa u l-prevenzjoni u l-ġestjoni tal-piż żejjed u l-obeżità; il-forniment ta' skrinjar biex jiġu identifikati t-tfal li qegħdin f'riskju li jtellgħu piż żejjed jew li jsiru obeżi, u t-trattament u l-kura għat-tfal li għandhom piż żejjed jew huma obeżi, b'mod partikolari għal dawk li huma severament obeżi; miżuri li jimmassimizzaw ir-rwol ewlieni tal-kura tas-saħħa primarja fil-prevenzjoni, l-identifikazzjoni bikrija u l-ġestjoni tal-piż żejjed u l-obeżità; miżuri li jnaqqsu l-esponiment tat-tfal u l-adolexxenti għall-kummerċjalizzazzjoni, ir-reklamar fuq kwalunkwe mezz (inkluż il-pjattaformi online u l-media soċjali) u l-isponserizzazzjoni, ta' ikel b'kontenut għoli ta' enerġija, xaħam saturat, aċidi xaħmija trans, zokkor u melħ u li jwettqu monitoraġġ tal-impatt ta' dawn il-miżuri u jirrapportaw dwaru; Ifasslu linji gwida speċifiċi għad-dieta tat-tfal u l-adolexxenti li jindirizzaw kemm lil dawk b'piż tajjeb għal saħħithom kif ukoll lil dawk li għandhom piż żejjed jew huma obeżi. Jeħtieġ li tali linji gwida jipprovdu gwida lill-ġenituri, il-persuni li jagħtu kura u l-fornituri tal-ikel fil-faċilitajiet edukattivi, fost l-oħrajn, dwar id-daqsijiet adatti tal-porzjon u l-informazzjoni li tidentifika l-għażliet tal-ikel nutrittiv, bi prezz li jintlaħaq u konvenjenti; Jiżviluppaw linji gwida nazzjonali speċifiċi biex tiġi inkoraġġita l-attività fiżika ta' kuljum; Jiżguraw li l-attivitajiet ta' komunikazzjoni u konsulenza promossi mill-awtoritajiet pubbliċi nazzjonali li jittrattaw il-qasam tan-nutrizzjoni, l-attività fiżika u s-saħħa jitħejjew u jitwasslu f'kundizzjonijiet ħielsa minn influwenza kummerċjali mhux dovuta; Iżidu l-isforzi konġunti biex inaqqsu l-ammont ġenerali ta' komunikazzjoni kummerċjali tal-ikel u s-setgħa persważiva tagħha li timmira lit-tfal u l-adolexxenti u li tmur kontra l-inkoraġġiment ta' stili ta' ħajja tajbin għas-saħħa; Jinvolvu rwieħhom mal-produtturi u l-bejjiegħa bl-imnut tal-ikel u s-settur tal-catering biex jinkoraġġixxu t-titjib fl-ikel, skont il-linji gwida tas-settur tas-saħħa, u l-promozzjoni ta' għażliet tajbin għas-saħħa sabiex l-għażla tajba għas-saħħa tkun waħda faċli; Fejn ikun adatt, f'kooperazzjoni mal-partijiet ikkonċernati, inkluż mal-organizzazzjonijiet mhux governattivi tal-konsumaturi u dawk iffokati fuq it-tfal, jintroduċu miżuri jew jinkoraġġixxu l-iżvilupp ta' kodiċijiet ta' kondotta. Dan biex jiġi żgurat li l-komunikazzjoni kummerċjali li żżomm lit-tfal u l-adolexxenti fil-mira ma tippromwovix ikel b'kontenut għoli ta' enerġija, melħ, zokkor jew xaħam saturat u aċidi xaħmija trans jew li nkella ma jikkonformax mal-linji gwida nutrittivi nazzjonali jew internazzjonali u li l-isforzi marbutin mat-titjib, il-kummerċjalizzazzjoni u r-reklamar tal-prodotti tal-ikel tal-industrija jkunu dejjem aktar konsistenti; Iqisu miżuri leġislattivi, fejn ikun adatt, biex jippromwovu l-attività fiżika, dieta tajba għas-saħħa u jiżguraw ambjent favorevoli; Jimplimentaw approċċ fejn is-saħħa tiġi integrata fil-linji politiċi kollha li jwassal għall-ħolqien ta' ambjenti u infrastruttura li joffru sostenn biex tiżdied l-attività fiżika ta' rutina u dik rikreattiva u biex l-għażla tal-ikel tajjeb għas-saħħa tkun waħda faċli; Jimplimentaw programmi kontinwi ta' monitoraġġ tal-istatus tas-saħħa matul il-ħajja, b'attenzjoni speċjali għan-nutrizzjoni u l-attività fiżika fin-nisa tqal, it-tfal u l-adolexxenti sabiex tiġi żviluppata u diretta azzjoni mmirata. Dawn il-programmi għandhom ikunu kapaċi jagħmlu monitoraġġ ta' diversi indikaturi bħall-inugwaljanzi soċjali; Jikkunsidraw it-twettiq ta' analiżi tal-konsegwenzi ekonomiċi tal-piż żejjed u l-obeżità fl-età adulta u fit-tfulija, partikolarment l-ispejjeż tas-saħħa u dawk soċjali, il-piż fuq il-baġit pubbliku u fuq il-baġits tal-familji fis-sitwazzjonijiet soċjoekonomiċi kollha; Jagħmlu l-indirizzar tal-piż żejjed u l-obeżità fit-tfulija prijorità tal-Unjoni Ewropea, li tkun riflessa fil-linji politiċi settorjali kollha u fl-Aġenda ta' Ħidma tal-Kummissjoni, waqt li jiġu rispettati b'mod sħiħ il-kompetenzi tal-Istati Membri; Fejn ikun rilevanti, jaħdmu flimkien mal-partijiet ikkonċernati kollha, inkluż mal-organizzazzjonijiet mhux governattivi tal-konsumaturi u dawk iffokati fuq it-tfal, taħt it-tmexxija tal-awtoritajiet tas-saħħa pubblika, biex iħejju, isaħħu u janalizzaw l-inizjattivi fil-livell lokali, nazzjonali u Ewropew. Dan għandu jsir bil-ħsieb li titnaqqas il-kummerċjalizzazzjoni diretta lejn it-tfal u l-adolexxenti ta' ikel b'kontenut għoli ta' enerġija, melħ, zokkor, xaħam saturat u aċidi xaħmija trans jew li nkella ma jikkonformax mal-linji gwida nutrittivi nazzjonali jew internazzjonali, kif ukoll biex jingħelbu l-istili ta' ħajja sedentarji, bl-użu ta' għodod ibbażati fuq l-evidenza, minħabba l-evidenza li hemm rabta b'saħħitha bejn il-kummerċjalizzazzjoni u l-ħin li wieħed iqatta' quddiem l-iskrin minn naħa u l-obeżità fit-tfal u l-adolexxenti min-naħa l-oħra; B'mod partikolari, iqisu l-bżonn urġenti li tingħata tweġiba għall-isfida l-ġdida tal-kummerċjalizzazzjoni u r-reklamar permezz tal-pjattaformi online u l-media soċjali fejn il-messaġġi ta' komunikazzjoni spiss jimmiraw lit-tfal individwali u dawn huma aktar diffiċli li jiġu mmonitorjati; Jinkoraġġixxu t-tikkettar volontarju tal-ikel, skont il-prinċipji stabbiliti fir-Regolament (UE) Nru 1169/2011 b'mod partikolari l-Artikolu 35(1) tiegħu biex jingħata appoġġ lill-konsumaturi kollha, b'mod partikolari lil dawk mill-gruppi soċjoekonomiċi iktar baxxi, biex jagħmlu għażliet tal-ikel tajbin għas-saħħa u jippromwovu l-kampanji edukattivi u ta' informazzjoni bil-għan li l-konsumaturi jkunu jistgħu jifhmu aħjar l-informazzjoni dwar l-ikel, inkluż it-tikkettar nutrittiv; Jidentifikaw, fil-Grupp ta' Livell Għoli għan-Nutrizzjoni u l-Attività Fiżika, mekkaniżmi adatti għat-titjib tal-ġbir tad-data eżistenti dwar l-indikaturi tas-saħħa, kif ukoll data dwar l-interventi u l-azzjonijiet, b'mod partikolari dawk b'rabta mal-eżiti tal-imġiba, il-fatturi protettivi u l-fatturi ta' riskju, il-piż żejjed, l-obeżità u s-saħħa sabiex ikun hemm data aġġornata, affidabbli u komparabbli; Jistabbilixxu bħala oqsma ta' prijorità l-monitoraġġ tal-attività fiżika u l-kwalità nutrittiva tal-ikel fl-ambjenti edukattivi għat-tfal, il-valutazzjoni tal-inugwaljanzi soċjali b'rabta mal-obeżità u l-piż żejjed fit-tfal u l-adolexxenti, u l-impatt konsegwenti tagħhom; Ikomplu jappoġġaw u jimplimentaw, filwaqt li jirrispettaw b'mod sħiħ il-kompetenzi tal-Istati Membri, il-Pjan ta' Azzjoni tal-UE dwar l-Obeżità fit-Tfulija 2014-2020, speċjalment l-attivitajiet u l-effetti transkonfinali bħat-titjib tal-prodotti tal-ikel u l-kummerċjalizzazzjoni diretta lejn it-tfal; Jiżviluppaw u jivvalutaw il-programmi bbażati fuq l-evidenza u l-linji gwida dwar il-promozzjoni tas-saħħa u dwar l-interventi ta' prevenzjoni, id-dijanjożi u l-għażliet ta' trattamenti għat-tfal u l-adolexxenti li għandhom piż żejjed jew li huma obeżi jew li huma f'riskju f'dan ir-rigward. Barra minn hekk, jipprovdu taħriġ u gwida għall-professjonisti fil-qasam tas-saħħa f'konformità mal-gwida u r-rakkomandazzjonijiet tad-WHO; Jidentifikaw il-prattiki tajbin fl-Istati Membri li huma adatti għall-kriterji tal-għażla bbażata fuq l-evidenza u jxerrduhom fost l-Istati Membri, waqt li jqisu l-kuntest istituzzjonali; Tkompli tappoġġa u tagħti riżorsi lil proġetti ta' riċerka u inizjattivi ta' sorveljanza diretti lejn it-traċċar u l-indirizzar tal-piż żejjed u l-obeżità fit-tfal, inkluż it-tixrid ta' eżempji ta' prattika tajba u stejjer ta' suċċess magħżula abbażi ta' kriterji rigorużi; Tiżgura approċċ effikaċi li jintegra s-saħħa fil-linji politiċi kollha li jippromwovi konsiderazzjonijiet dwar is-saħħa, il-prevenzjoni u n-nutrizzjoni fis-setturi u l-inizjattivi kollha; Tkompli tinvolvi lill-partijiet ikkonċernati fil-livell tal-UE, b'mod partikolari fit-titjib tal-prodotti, bl-użu ta' oqfsa adatti ta' evalwazzjoni u ta' responsabbiltà, u tirrapporta regolarment dwar l-iżviluppi; Tappoġġa t-tfassil ta' kodiċijiet ta' kondotta tal-UE fil-qasam tal-kummerċjalizzazzjoni u l-komunikazzjoni kummerċjali dwar l-ikel, b'mod partikolari b'rabta mat-tfal u l-adolexxenti, waqt li tinvolvi lill-partijiet ikkonċernati kif ikun adatt; Tappoġġa l-ħidma konġunta tal-Istati Membri li lesti jkomplu jiżviluppaw u jimplimentaw inizjattivi koordinati rilevanti bl-aktar mod wiesa' possibbli, speċjalment fl-oqsma tat-titjib tal-prodotti tal-ikel, l-analiżi ekonomika tal-konsegwenzi tal-obeżità, il-kummerċjalizzazzjoni u l-akkwist pubbliku tal-ikel. "Din l-intestatura ma tinkludix il-basktijiet u l-boroż tal-ħwejjeġ għall-ħasil. Għall-finijiet tal-Kapitolu 94, it-terminu "għamara" jfisser kull oġġett "mobbli" (li mhux inkluż taħt intestatura oħra aktar speċifika tan-Nomenklatura), li jinħoloq biex jitqiegħed fl-art u li jintuża l-aktar għal finijiet utilitarji fil-binjiet privati, lukandi, teatri, eċċ. Il-basktijiet u l-boroż tal-ħwejjeġ għall-ħasil huma klassifikati skont il-materjal kostitwenti tagħhom. Pereżempju, il-basktijiet tal-ħwejjeġ għall-ħasil magħmulin mill-ħadid jew mill-azzar huma klassifikati bħala oġġetti oħrajn tad-dar taħt l-intestatura 7323 (li tinkludi l-basktijiet tal-ħwejjeġ għall-ħasil, ara n-Nota ta' Spjega tas-Sistema Armonizzata (HSEN) għall-intestatura 7323 (A) (3)), u l-basktijiet tal-ħwejjeġ għall-ħasil b'materjali ta' trizza huma klassifikati taħt l-intestatura 4602 (li tinkludi l-basktijiet ta' kull tip, ara l-HSEN għall-intestatura 4602 (1)). Eżempji ta' basktijiet u boroż tal-ħwejjeġ għall-ħasil li huma klassifikati skont il-materjal kostitwenti tagħhom: "Din is-subintestatura tinkludi wkoll l-iskuters mgħammra b'mutur awżiljarju, diment li ma jinqabżux dawn il-limiti: veloċità li ma taqbiżx l-20 km fis-siegħa, piż nett li ma jaqbiżx it-12 kg, trasmissjoni b'veloċità waħda, brejk f'id waħda jew f'sieq waħda għar-rota ta' wara. Jekk xi wieħed minn dawn il-kriterji ma jkunx issodisfat, l-iskuters mgħammra b'mutur awżiljarju jridu jiġu klassifikati taħt l-intestatura 8711." 'Ara n-Noti ta' Spjega tas-Sistema Armonizzata (HSEN) għall-intestatura 4418, it-tielet paragrafu.' Din is-subintestatura tinkludi l-pannelli tal-injam ċellulari deskritti fin-Noti ta' Spjega tas-Sistema Armonizzata (HSEN) għall-intestatura 4418, ir-raba' paragrafu." 'Ara n-Noti ta' Spjega tas-Sistema Armonizzata (HSEN) għall-intestatura 4418, ir-raba' paragrafu.' Din is-subintestatura tinkludi l-pannelli tal-injam ċellulari deskritti fin-Noti ta' Spjega tas-Sistema Armonizzata (HSEN) għall-intestatura 4418, il-ħames paragrafu." Din is-subintestatura tinkludi l-karta u l-kartun magħmulin għalkollox mill-karta rkuprata (skart u fdal), mingħajr addittivi u b'indiċi ta' żbroff ta' 0,8 kPa jew iżjed iżda mhux aktar minn 1,9 kPa. Din l-intestatura ma tinkludix it-trepiedi li jintużaw mal-kameras tal-intestatura 8525 jew il-Kapitolu 90 (klassifika skont il-materjal kostitwenti tagħhom)." Din il-lista l-ewwel ġiet imħejjija mill-Bords tal-Amministrazzjoni tal-EFSA fid-19 ta' Diċembru 2006, u minn dakinhar: ippubblikata fuq is-sit web tal-EFSA, fejn hi ppubblikata l-aħħar lista aġġornata ta' organizzazzjonijiet kompetenti; u disponibbli permezz tal-Għodda tat-Tfittxija tal-Artikolu 36 lill-organizzazzjonijiet, u li tipprovdi d-dettalji ta' kuntatt u l-oqsma speċifiċi ta' kompetenza tal-organizzazzjonijiet. Din l-informazzjoni rispettiva hi disponibbli fuq is-sit web tal-EFSA, fil-links li ġejjin: l-aħħar emenda ta' din il-lista ta' organizzazzjonijiet kompetenti mill-Bord tal-Amministrazzjoni tal-EFSA fl-[21/06/2017] – [http://www.efsa.europa.eu/en/events/event/170621-0]; il-lista aġġornata ta' organizzazzjonijiet kompetenti – http://www.efsa.europa.eu/sites/default/files/assets/art36listg.pdf; u Għodda tat-Tfittxija tal-Artikolu 36 – http://www.efsa.europa.eu/art36/search L-EFSA se żżomm din in-notifika aġġornata, speċifikament fir-rigward tal-links tas-sit web ipprovduti. Għal aktar informazzjoni jekk jogħġbok ikkuntattja lil Cooperation.Article36@efsa.europa.eu. L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8491 — PGA Group/Groupe Bernard/CDPR, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8500 — Central/SIGNA Prime/JVCo, f'dan l-indirizz: L-attivitajiet kummerċjali tal-impriżi kkonċernati huma: USSL hija trustee korporattiva responsabbli għall-ġestjoni ta' skema tal-pensjonijiet għas-settur privat fir-Renju Unit għal persunal akkademiku u komparabbli fl-universitajiet tar-Renju Unit u f' istituzzjonijiet oħra tal-edukazzjoni għolja u ta' riċerka; Goldman Sachs hija ditta ta' servizzi bankarji dinjija ta' investiment, garanziji u ġestjoni ta' investiment li tipprovdi firxa servizzi bankarji, garanziji u ta' investiment madwar id-dinja; Redexis Gas hija kumpanija regolata għall-gass naturali u t-trażmissjoni u d-distribuzzjoni tal-LPG li topera fi Spanja. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8550 — USSL/Goldman Sachs/Redexis Gas, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+ 32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8456 — INEOS/Forties Pipeline System, f'dan l-indirizz: Il-Consorzio di Tutela del Formaggio Quartirolo Lombardo huwa awtorizzat li jippreżenta applikazzjoni għal emenda taħt l-Artikolu 13(1) tad-Digriet Nru 12511 tal-Ministeru Taljan għall-Politika Agrikola, Alimentari u Forestali tal-14 ta' Ottubru 2013. Isem il-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn: bidla formali tal-ispeċifikazzjoni; korp ta' kontroll; adattament taż-żona ġeografika għall-bidliet amministrattivi involuti. Emenda għall-Ispeċifikazzjoni tal-prodott ta' DOP jew IĠP irreġistrata li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Emenda tal-Ispeċifikazzjoni ta' DOP jew IĠP irreġistrata li għaliha ma jkun ġie rreġistrat l-ebda dokument uniku (jew ekwivalenti) u li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Il-kliem "nej jew pasturizzat" żdied mal-ewwel sentenza tal-ispeċifikazzjoni attwali (l-Artikolu 3 tad-Digriet tal-President tal-Kunsill tal-Ministri tal-10 ta' Mejju 1993). B'riżultat ta' dan, it-test li ġej: "'Quartirolo Lombardo' huwa ġobon artab tal-mejda, prodott minn ħalib tal-baqra li ġej minn minimu ta' żewġ taħlibiet differenti,.." għandu jiġi sostitwit minn: "'Quartirolo Lombardo' huwa ġobon artab tal-mejda, prodott minn ħalib tal-baqra, nej jew pasturizzat, li ġej minn minimu ta' żewġ taħlibiet differenti,...". Din hija emenda formali bl-għan li tiġi armonizzata l-informazzjoni li tinsab fid-dokumenti differenti tad-dossier tal-Kummissjoni anki għaliex din il-preċiżjoni fid-dettall kienet tinsab diġà fir-rapport annwali għall-applikazzjoni ta' reġistrazzjoni. L-ispeċifikazzjoni fis-seħħ tipprevedi perjodu ta' maturazzjoni minn 5 sa 30 jum għal "Quartirolo Lombardo" b'għaġina ratba; wara tletin jum, il-prodott jiġi kummerċjalizzat bħala "Quartirolo Lombardo" maturat. Fil-fatt, fl-Artikolu 3(A) tal-ispeċifikazzjoni fis-seħħ, fl-aħħar paragrafu hemm miktub: "Il-perjodu ta' maturazzjoni jdum minn ħamest ijiem sa tletin jum għat-tip bl-għaġina ratba; wara tletin jum, il-prodott jiġi kummerċjalizzat bħala 'Quartirolo Lombardo' maturat." Il-formulazzjoni tal-ispeċifikazzjoni proposta hija kif ġej: "Il-perjodu ta' maturazzjoni minn 2 sa 30 jum mid-data ta' produzzjoni għat-tip 'frisk'; wara 30 jum il-prodott jiġi kummerċjalizzat bħala 'Quartirolo Lombardo''maturo' ('maturat')." It-terminu "frisk" jissostitwixxi t-terminu "għaġina ratba" biex issir ir-referenza għal "Quartirolo Lombardo" b'maturazzjoni qasira u t-terminu "maturat" ġie miżjud biex issir referenza għal "Quartirolo Lombardo" maturat. Għalhekk din mhix introduzzjoni ta' żewġ kategoriji/tipi distinti li jeżistu diġà, iżda biss indikazzjoni għat-tikkettar. Din l-emenda ġiet meqjusa neċessarja minħabba li dawn it-termini issa ilhom jintużaw u jinftiehmu sew mill-konsumatur. Din iż-żieda se tippermetti li din l-informazzjoni tintwera fuq it-tikketta. Barra minn hekk, il-perjodu ta' maturazzjoni ta' "Quartirolo Lombardo" frisk (bl-għaġina ratba) ġie mnaqqas u minn bejn 5 u 30 jum sar bejn 2 u 30 jum. Din l-emenda dehret neċessarja sabiex jiġu sodisfatti t-talbiet tal-konsumaturi li huma aktar u aktar interessati fi prodott inqas maturat. L-Artikolu 4 tal-ispeċifikazzjoni relatat mal-prova tal-oriġini ġie mtejjeb u aġġornat. Barra minn hekk, il-logo tad-denominazzjoni li kien jinsab fl-anness għall-ispeċifikazzjoni ġie miżjud fl-ispeċifikazzjoni stess. B'riżultat ta' dan, it-test li ġej: "Fuq il-ġobon 'Quartirolo Lombardo' DOP għandu jidher, fil-mument tar-rilaxx fis-suq, markar speċifiku li jispeċifika l-oriġini ġeografika u l-koordinati tal-istabbiliment li rrikonoxxa d-denominazzjoni, sabiex tiġi garantita l-konformità mad-dispożizzjonijiet applikabbli" ġiet sostitwit b'dan: in-naħa ta' fuq max-xellug, l-ittra Q; in-naħa ta' fuq mal-lemin, l-ittra L; fin-naħa t'isfel max-xellug, l-ittra L; fin-naħa t'isfel mal-lemin, l-ittra Q; Fin-nofs jinsab in-numru ta' identifikazzjoni tal-azjenda tal-ġobon produttriċi." Din fil-fatt hija emenda formali sa fejn l-indikazzjonijiet kollha relatati mal-prova tal-oriġini li jinsabu attwalment fl-annessi għall-ispeċifikazzjoni u l-pjan ta' kontroll approvat mill-Ministeru ġew miżjuda f'dan l-Artikolu. Billi l-ispeċifikazzjoni fis-seħħ ma tispeċifikax liema parti mill-ikel tal-baqar tal-ħalib ġejja miż-żona ddefinita, ġiet miżjuda s-sentenza li ġejja: "Fuq bażi annwali, mill-inqas 50 % tal-materja niexfa tal-ikel għall-annimali tiġi miż-żona ta' oriġini". Il-valur superjuri relatat mat-temperatura ta' koagulazzjoni ġie miżjud ftit. L-ispeċifikazzjoni kienet tindika temperatura ta' koagulazzjoni bejn 35 u 40 °C. L-ispeċifikazzjoni ġdida tindika temperatura ta' koagulazzjoni bejn 35 u 44 °C. Bl-evoluzzjoni tat-tekniki għall-manifattura tal-ġobon, deher neċessarju li jiżdied ftit il-valur tat-temperatura li fiha sseħħ il-koagulazzjoni (minn 35/40 °C sa 35/44 °C), minħabba li l-fermenti lattiċi termofili jiżviluppaw aħjar f'temperatura ta' ftit aktar minn 40 °C. Barra minn hekk, temperatura għolja tiffaċilità t-taqtir tal-baqta, li b'hekk tiffavorixxi l-koeżjoni taż-żerriegħa u s-selezzjoni tal-mikroorganiżmi termofili utli għall-maturazzjoni tal-ġobon, b'anqas riskju ta' żvilupp ta' mikroorganiżmi mhux mixtieqa. It-test li jispeċifika li "huwa awtorizzat li jiżdiedu fermenti lattiċi li ġejjin minn operazzjonijiet ta' trattament preċedenti, imwettqa unikament fl-istess azjenda tal-ġobon fejn issir it-trasformazzjoni tal-ħalib" ġie komplut bil-kliem li ġejjin: "jew fermenti magħżula". Għalhekk it-test il-ġdid jiġi emendat biex jgħid: "Huwa awtorizzat li jiżdiedu fermenti lattiċi li ġejjin minn operazzjonijiet ta' trattament preċedenti, imwettqa unikament fl-istess azjenda tal-ġobon fejn issir it-trasformazzjoni tal-ħalib, jew fermenti magħżula". Din hija emenda formali bl-għan li tiġi armonizzata l-informazzjoni li tinsab fid-dokumenti differenti tad-dossier tal-Kummissjoni sa fejn din il-preċiżjoni fid-dettall kienet tinsab diġà fir-rapport annwali għall-applikazzjoni ta' reġistrazzjoni. It-temperatura ta' togħlija parzjali ġiet mibdula ftit u minn 26–28 °C saret 24–30 °C. Il-bidla fit-temperatura minima hija ġġustifikata mit-titjib tal-kundizzjonijiet iġjeniċi u sanitarji tal-ħalib fl-istalla, miksub permezz tal-applikazzjoni kostanti tal-leġiżlazzjoni eżistenti fir-rigward tat-tekniki ta' produzzjoni, li għandha konsegwenzi pożittivi fuq l-istadji kollha tal-katina ta' produzzjoni. Illum il-ġurnata, il-ħalib mibgħut lejn l-azjenda tal-ġobon u lest biex jiġi mibdul f'ġobon qabel jiġi kkontrollat f'kull stadju u l-ammont ta' batterji tiegħu jiġi dejjem ikkontrollat. Iż-żieda massima fit-temperatura li fiha ssir it-togħlija parzjali tal-ġobon tippermetti li jiġi garantit aħjar l-istrutturar tal-baqta, billi tiffavorixxi suċċess aħjar ta' "Quartirolo Lombardo", b'anqas telf minħabba forom inadegwati. Id-dikjarazzjoni relatata mat-temperatura (minn 10 sa 14 °C) tal-postijiet fejn isir it-tmelliħ u li tinsab fl-ispeċifikazzjoni fis-seħħ ġiet imħassra. Din l-emenda hija ġġustifikata mill-fatt li, fil-maġġoranza tas-siti ta' produzzjoni, it-tmelliħ isir f'postijiet tradizzjonali mingħajr kundizzjonar tal-arja. Il-kontrolli mwettqa matul is-snin urew li tali kundizzjoni ma għandhiex effett fuq il-karatteristiċi tal-prodott, iżda li tirriskja li jippenalizzaw l-azjendi tal-ġobon artiġjanali żgħar li fihom huwa aktar diffiċli li jinżammu temperaturi differenzjati fil-postijiet fejn isiru bosta stadji tal-produzzjoni. Il-valur tal-umdità relatat mal-postijiet ta' maturazzjoni ġie modifikat u minn 85-90 % sar 80–95 %. Din l-emenda tikkunsidra x-xewqa li esprimew il-produtturi, prinċipalment fl-azjendi tal-ġobon artiġjanali, li jkunu jistgħu jimmaturaw il-ġobon ukoll f'postijiet li mhumiex kmamar kiesħa jew bl-arja kundizzjonata. Din l-emenda tippermetti li tiġi mmaniġjata aħjar il-fażi ta' maturazzjoni tal-prodott u tikkunsidra l-kundizzjonijiet preżenti wkoll fil-postijiet mingħajr kull kundizzjonar tal-arja sfurzat. Ġew miżjuda preċiżjonijiet fir-rigward tal-modalitajiet tal-bejgħ tal-prodott bl-introduzzjoni tat-test li ġej: "Il-ġobon 'Quartirolo Lombardo' DOP jista' jinbiegħ sħiħ jew f'porzjonijiet." Żidna artikolu speċifiku relatat mar-rabta li ma kienx jinsab fl-ispeċifikazzjoni fis-seħħ iżda li jinsab fis-sommarju. Dan l-artikolu ġie emendat b'mod formali biss meta mqabbel ma' dak li jinsab fis-sommarju u l-kontenut rispettiv, spjegat aħjar, jibqa' l-istess. Il-kontenut li ġej tas-sommarju: "Il-fatturi naturali huma marbuta mal-kundizzjonijiet klimatiċi li jaffettwaw fl-istess ħin il-karatteristiċi tal-għalf maħsuba għall-baqar tal-ħalib u l-proċessi ta' maturazzjoni tal-ġobon. Mil-lat tal-fatturi umani, huwa speċifikat li dan huwa prodott tradizzjonalment ikkonsmat fiż-żona ta' produzzjoni u prodott permezz tal-applikazzjoni ta' teknika kostanti fil-passat, ibbażata fuq it-tradizzjonijiet lokali." ġie spjegat aħjar u riformulat kif ġej: "Il-fatturi naturali huma marbuta mal-kundizzjonijiet klimatiċi taż-żona ġeografika ddefinita bejn il-pjanura li tinsab max-xellug tax-xmara Po u l-widien tal-Prealpi li jinsabu bejn Bergamo u Lecco. Fil-pjanura saqwija tal-Po, il-klima kontinentali u l-alternanza mmarkata tal-istaġuni li jakkumpanjawha jiffavorixxu l-abbundanza u l-kwalità tal-għalf maħsub għall-ikel tal-baqar tal-ħalib. L-alimentazzjoni twassal għall-produzzjoni ta' ħalib adattat kemm għall-produzzjoni tal-ġobon frisk kif ukoll għall-maturazzjoni tal-karatteristiċi tal-ġobon maturat. Apparti l-fattur uman li għandu l-kultura antika tal-ġobon li ġiet trażmessa minn ġenerazzjoni għal ġenerazzjoni, li tiddependi minn għodod u tekniki karatterizzati ħafna mill-postijiet, huma l-karatteristiċi organolettiċi tal-ħalib użat li jagħti lil 'Quartirolo Lombardo', fit-tmiem tal-proċess ta' trasformazzjoni, din it-togħma karatteristika, daqsxejn morra u aromatika għall-ġobon frisk, u aktar aromatika u intensa għal 'Quartirolo Lombardo' maturat. Il-karattru tipiku u tradizzjonali tal-ġobon 'Quartirolo Lombardo' DOP huwa strettament marbut maċ-ċiklu tal-istaġuni u mal-prattiki agrikoli fl-irziezet u fil-proċess ta' trasformazzjoni u raffinar. Għandha tiġi enfasizzata l-importanza tal-għarfien tradizzjonali tal-manifattur tal-ġobon, li ġie trażmess matul is-sekli. Fil-fatt, dan huwa fundamentali, mhux biss fl-istadju tat-trasformazzjoni tal-ħalib, iżda wkoll fil-fażijiet ulterjuri tat-togħlija parzjali, tat-tmelliħ u tal-maturazzjoni, li jsiru dejjem f'postijiet tipiċi tradizzjonali." It-test tal-ispeċifikazzjoni fis-seħħ jgħid hekk: "Fuq il-ġobon 'Quartirolo Lombardo' DOP għandu jidher, fil-mument tar-rilaxx fis-suq, marka speċifika li tispeċifika l-oriġini ġeografika u l-koordinati tal-istabbiliment li rrikonoxxa d-denominazzjoni, sabiex tiġi garantita l-konformità mad-dispożizzjonijiet applikabbli". Il-formulazzjoni tal-ispeċifikazzjoni proposta hija li ġejja: 'Il-ġobon 'Quartirolo Lombardo' DOP jista' jinbiegħ sħiħ jew f'porzjonijiet. Fil-mument tar-rilaxx fis-suq, kull imballaġġ u/jew ippakkjar tal-ġobon 'Quartirolo Lombardo' DOP, sħiħ jew f'porzjonijiet, għandu jkollu d-denominazzjoni 'Quartirolo Lombardo', possibilment akkumpanjata mir-referenza 'frisk' għall-prodott imqiegħed fis-suq b'maturazzjoni minn 2 sa 30 jum jew id-denominazzjoni 'Quartirolo Lombardo' akkumpanjata mir-referenza 'maturo' (matur) jew 'stagionato' (maturat) għall-prodott maturat aktar minn 30 jum. Għandu jkollu wkoll il-logo riprodott hawn taħt (immaġini 2), li huwa magħmul mill-ittri li ġejjin: in-naħa ta' fuq max-xellug, l-ittra Q; in-naħa ta' fuq mal-lemin, l-ittra L; in-naħa t'isfel max-xellug, l-ittra L; in-naħa t'isfel mal-lemin, l-ittra Q. Wara l-logo hemm ir-referenza għar-regolament relatat mar-reġistrazzjoni tad-DOP 'Quartirolo Lombardo', jiġifieri 'Regolament (KE) Nru 1107/96'.' Sabiex tiġi garantita l-awtentiċità tal-prodott u l-konsumaturi jkunu jistgħu jirrikonoxxu faċilment il-ġobon 'Quartirolo Lombardo' DOP, ġiet introdotta regola speċifika dwar it-tikkettar taċ-ċrieki sħaħ u/jew tal-porzjonijiet, billi l-logo speċifiku ġie użat attwalment biss biex jiġu identifikati ċ-ċrieki sħaħ. Barra minn hekk, minn issa 'l quddiem huwa possibbli li titqiegħed fuq it-tikketta d-dikjarazzjoni "ġobon frisk" għat-tip korrispondenti (maturazzjoni bejn jumejn u 30 jum). Għat-tip karatterizzat minn perjodu ta' maturazzjoni li jdum aktar minn 30 jum, minn issa 'l quddiem huwa possibbli li titqiegħed id-dikjarazzjoni "maturat" minflok id-dikjarazzjoni obbligatorja "matur", prevista diġà fl-ispeċifikazzjoni fis-seħħ, billi din id-dikjarazzjoni tinftiehem aħjar mill-konsumatur. L-ispeċifikazzjoni fis-seħħ ġiet formalment riorganizzata u maqsuma f'erba' artikoli. L-ispeċifikazzjoni proposta ġiet maqsuma fi tmien artikoli u ġiet kompluta b'informazzjoni li, fil-mument tar-reġistrazzjoni, kienet tinsab fir-rapporti annessi jew fis-sommarju. Artikolu ddedikat għall-kontrolli u li jsemmi l-isem u d-dettalji tal-korp ta' kontroll ġie miżjud ukoll. Il-limiti taż-żona ġeografika ma jinbidlux. Iż-żona ta' produzzjoni ġiet mibdula skont il-bidliet amministrattivi mwettqa. Huwa għalhekk li ġew miżjuda l-provinċji amministrattivi ta' Lecco, Lodi, Monza u La Brianza li nħolqu qabel (matul il-fażi ta' stennija tar-rikonoxximent) jew wara r-rikonoxximent tad-denominazzjoni ta' oriġini "Quartirolo Lombardo". Il-provinċja ta' Lecco tinkludi muniċipalitajiet li qabel kienu tal-provinċji ta' Bergamo u Como. Il-provinċja ta' Lodi tinkludi muniċipalitajiet li qabel kienu tal-provinċja ta' Milan. Il-provinċja ta' Monza u La Brianza tinkludi muniċipalitajiet li qabel kienu tal-provinċja ta' Milan. Klassi 1.3. Ġobon "Quartirolo Lombardo" huwa ġobon artab tal-mejda, prodott minn ħalib tal-baqra, nej jew pasturizzat, li ġej minn minimu ta' żewġ taħlibiet differenti. Il-ħalib tal-ewwel taħliba għandu jintuża sħiħ; il-ħalib tat-tieni taħliba jew tat-taħlibiet sussegwenti jista' jintuża sħiħ jew parzjalment xkumat. Il-ġobon "Quartirolo Lombardo" DOP għandu l-karatteristiċi li ġejjin: Il-perjodu ta' maturazzjoni minn 2 sa 30 jum mid-data ta' produzzjoni għat-tip "frisk"; wara 30 jum, il-prodott jiġi kummerċjalizzat bħala "Quartirolo Lombardo""maturo" ("maturat"). Fuq bażi annwali, mill-inqas 50 % tal-materja niexfa tal-ikel għall-annimali tiġi miż-żona ta' oriġini. L-ikel tal-baqar huwa magħmul minn ċereali, għalf niexef u aħdar u silaġġ. Huwa jista' jkun fih ukoll ikel konċentrat u/jew pasti bil-proteini. L-użu ta' supplimenti minerali u bil-vitamini huwa awtorizzat. Il-produzzjoni tal-ġobon "Quartirolo Lombardo" DOP issir mill-ħalib tal-baqra, nej jew pasturizzat, li ġej minn baqar imrobbija fiż-żona ġeografika. Tames tal-għoġol, melħ. L-istadji kollha tal-proċess ta' produzzjoni, trobbija, taħlib, manifattura tal-ġobon u maturazzjoni għadhom iseħħu fiż-żona ġeografika ddefinita. Fil-mument tar-rilaxx fis-suq, il-ġobon "Quartirolo Lombardo" DOP għandu.jkollu marka ta' oriġini mqiegħda biss fuq wiċċ ċatt permezz ta' matriċi tal-plastik għal użu alimentari. Il-marka ta' oriġini tal-ġobon "Quartirolo Lombardo" DOP hija magħmula mil-logo riprodott hawn taħt li jikkonsisti mill-ittri li ġejjin: in-naħa ta' fuq max-xellug, l-ittra Q; in-naħa ta' fuq mal-lemin, l-ittra L; fin-naħa t'isfel max-xellug, l-ittra L; fin-naħa t'isfel mal-lemin, l-ittra Q; Fin-nofs jinsab in-numru ta' identifikazzjoni tal-azjenda tal-ġobon produttriċi. Il-ġobon "Quartirolo Lombardo" DOP jista' jinbiegħ sħiħ jew f'porzjonijiet. Fil-mument tar-rilaxx fis-suq, kull imballaġġ u/jew ippakkjar tal-ġobon "Quartirolo Lombardo" DOP, sħiħ jew f'porzjonijiet, għandu jkollu d-denominazzjoni "Quartirolo Lombardo", possibilment akkumpanjata mir-referenza "frisk" għall-prodott imqiegħed fis-suq b'maturazzjoni minn jumejn sa 30 jum mid-data ta' produzzjoni, jew id-denominazzjoni "Quartirolo Lombardo" akkumpanjata mir-referenza "maturo" (matur) jew "stagionato" (maturat) għall-prodott maturat aktar minn 30 jum. Għandu jkollu wkoll il-logo tad-denominazzjoni riprodott hawn taħt, li huwa magħmul mill-ittri li ġejjin: in-naħa ta' fuq max-xellug, l-ittra Q; in-naħa ta' fuq mal-lemin, l-ittra L; in-naħa t'isfel max-xellug, l-ittra L; in-naħa t'isfel mal-lemin, l-ittra Q. Wara l-logo hemm ir-referenza għar-regolament relatat mar-reġistrazzjoni tad-DOP "Quartirolo Lombardo", jiġifieri "Regolament (KE) Nru 1107/96". Iż-żona ta' oriġini tal-ħalib u ta' produzzjoni tal-ġobon "Quartirolo Lombardo" tinkludi t-territorju amministrattiv tal-provinċji ta' Brescia, Bergamo, Como, Lecco, Cremona, Milan, Lodi, Monza, La Brianza, Pavia u Varese. Il-fatturi naturali huma marbuta mal-kundizzjonijiet klimatiċi taż-żona ġeografika ddefinita, li tinsab bejn il-pjanura max-xellug tax-xmara Po u l-widien tal-Prealpi bejn Bergamo u Lecco. Fil-pjanura saqwija tal-Po, il-klima kontinentali u l-alternanza mmarkata tal-istaġuni li jakkumpanjawha jiffavorixxu l-abbundanza u l-kwalità tal-għalf maħsub għall-ikel tal-baqar tal-ħalib. L-alimentazzjoni twassal għall-produzzjoni ta' ħalib adattat kemm għall-produzzjoni tal-ġobon frisk kif ukoll għall-maturazzjoni tal-karatteristiċi tal-ġobon maturat. Apparti l-fattur uman li għandu l-kultura antika tal-ġobon li ġiet trażmessa minn ġenerazzjoni għal ġenerazzjoni, li tiddependi minn għodod u tekniki karatterizzati ħafna mill-postijiet, huma l-karatteristiċi organolettiċi tal-ħalib użat li jagħti lil "Quartirolo Lombardo", fit-tmiem tal-proċess ta' trasformazzjoni, din it-togħma karatteristika, daqsxejn morra u aromatika għall-ġobon frisk, u aktar aromatika u intensa għal "Quartirolo Lombardo" maturat. Il-karattru tipiku u tradizzjonali tal-ġobon "Quartirolo Lombardo" DOP huwa marbut maċ-ċiklu tal-istaġuni u mal-prattiki agrikoli fl-irziezet u fil-proċess ta' trasformazzjoni u raffinar. Għandha tiġi enfasizzata l-importanza tal-għarfien tradizzjonali tal-manifattur tal-ġobon, li ġie trażmess matul is-sekli. Fil-fatt, dan huwa fundamentali, mhux biss fl-istadju tat-trasformazzjoni tal-ħalib, iżda wkoll fil-fażijiet ulterjuri tat-togħlija parzjali, tat-tmelliħ u tal-maturazzjoni, li jsiru dejjem f'postijiet tipiċi tradizzjonali. (it-tieni subparagrafu tal-Artikolu 6(1) ta' dan ir-Regolament) It-test konsolidat tal-ispeċifikazzjoni jista' jiġi kkonsultat fuq is-sit: billi wieħed jidħol direttament fil-paġna ewlenija tas-sit tal-Ministeru għall-Politika Agrikola, Alimentari u Forestali (www.politicheagricole.it) u jagħfas fuq "Prodotti DOP e IGP" (fuq, mal-lemin tal-iskrin), u wara fuq "Prodotti DOP, IGP e STG" (mal-ġenb, max-xellug tal-iskrin) u fl-aħħar nett fuq "Disciplinari di produzione all'esame dell'UE". Il-Polonja Klassi 1.2. Prodotti tal-laħam (imsajra, immellħa, affumikati, eċċ.) "Kiełbasa piaszczańska" huwa zalzett tal-majjal imqadded semiumidu, staġjonat f'marinat ta' stokk tal-ħxejjex aromatiċi u melħ tal-blat, imqatta' f'biċċiet kbar b'konsistenza soda, u miksi b'materjal magħmul mill-proteina. Wiċċ iz-zalzett għandu lewn kannella ċar li jagħti għall-aħmar skur. Meta jinqasam, jidhru biċċiet kbar tal-laħam b'dijametru ta' madwar 2 cm ta' kulur roża ċar jew skur. Madwar il-biċċiet tal-laħam jidher mili ta' lewn iktar ċar. Iz-zalzett individwali għandu tul ta' 25-45 cm u dijametru ta' 35-50 mm, li jiddependi mill-kisja taz-zalzett. It-togħma u r-riħa karatteristiċi tal-ħxejjex aromatiċi li jinsabu fil-marinat u tal-proċess tal-affumikar, b'togħma aħħarija qawwija tal-frott tal-ġnibru. Iz-zalzett "kiełbasa piaszczańska" jiġi prodott mil-laħam tal-majjal miksub minn nofs karkassi tal-majjal b'kontenut ta' 55-60 % ta' laħam dgħif u mhux permess l-użu ta' laħam li ġej minn ħnieżer tal-irdigħ jew miċ-ċingjali. Iz-zalzett "Kiełbasa piaszczańska" ma jistax jiġi prodott minn laħam iffriżat. Il-laħam għall-produzzjoni tal-"kiełbasa piaszczańska" jinkiseb minn prieżet u flettijiet li jintgħażlu f'perjodu ta' bejn 24-96 siegħa mit-tbiċċir. 90 % tal-piż totali tal-produzzjoni huwa laħam tal-majjal tal-Kategorija I; jiġifieri laħam mill-prieżet u mill-flettijiet li jiġi proċessat biex jinkiseb laħam li huwa ħieles mill-għeruq, mix-xaħam u mit-tessut konnettiv. 10 % tal-piż totali tal-produzzjoni huwa laħam tal-majjal tal-Kategorija II; jiġifieri laħam mit-tirqim tal-koxox u s-saqajn li jista' jkollu ammont ta' xaħam sa 20 % tal-piż totali. bżar tal-Ġamajka/pimento, weraq tar-rand, frott tal-ġnibru, bżar iswed mitħun, noċemuskata. Il-passi li jmiss tal-proċess tal-produzzjoni jridu jseħħu fiż-żona ġeografika ddefinita: il-preparazzjoni tal-materja prima għall-produzzjoni, il-preparazzjoni tal-istokk mill-ħxejjex aromatiċi, il-preparazzjoni tal-laħam għall-istaġjonar, il-preparazzjoni tal-marinat, it-tqaddid semiumidu, il-preparazzjoni tal-mili, it-taħlit, il-mili, l-affumikar u s-sajran, it-tkessiħ. Iz-zalzett "Kiełbasa piaszczańska" jista' jiġi ppreżentat bħala zalzett sfuż jew ippakkjat fil-vakum. Il-muniċipalitajiet tal-Provinċja ta' Małopolskie: Wieliczka u Świątniki Górne, u l-belt ta' Krakovja. L-ispeċifiċità tal-"Kiełbasa piaszczańsk" ġejja mill-kwalitajiet u mir-reputazzjoni speċifiċi tiegħu. L-isem "Kiełbasa piaszczańsk" huwa meħud mill-post tal-produzzjoni tiegħu, Piaski Wielkie. Piaski Wielkie huwa l-isem ta' dak li qabel kien raħal ftit 'il barra minn Krakovja u li mill-1940 jinsab fil-limiti amministrattivi ta' dik il-belt. Flimkien mal-lokalitajiet tal-madwar, Piaski Wielkie kiseb il-fama għall-produzzjoni tal-laħam u tal-prodotti tal-laħam staġjonat, u b'mod partikolari għaz-zalzett eċċellenti, li għal sekli sħaħ kien jitqassam fi Krakovja, fosthom anki fuq il-mejda rjali tal-Kastell ta' Wawel. L-abitanti ta' dawn iż-żoni, li kienu jinnegozjaw fl-annimali u fil-prodotti tal-laħam, kienu magħrufa bħala Kijacy. Franciszek Rusek, wieħed mill-abitanti ta' Piaski Wielkie, iddeskrieva fid-dettall l-istorja tagħhom fil-ktieb tiegħu "Dzieje kijaków piaszczańskich" ("L-Istorja tal-Kijacy ta' Piaski Wielkie") (Krakovja, 1996). Hemm diversi verżjonijiet tal-oriġini tal-isem Kijacy. Waħda minnhom tirreferi għall-fatt li dejjem kienu jġorru bastun (kij), li kellhom bżonnu biex jiddefendu lilhom infushom mill-ħallelin fi triqthom lejn Krakovja. Il-bsaten li l-Kijacy kienu jġorru kienu jservu wkoll bħala prova tal-identità tagħhom. Minn età bikrija il-Kijacy kienu jingħataw il-marka ornamentali tagħhom, magħrufa mal-oħrajn kollha, u din kienet tiġi minquxa fil-bastun individwali tagħhom. Iż-żona ġeografika ddefinita fil-punt 4 hija kkaratterizzata minn art bl-għoljiet. Minħabba l-kundizzjonijiet ġeografiċi lokali ma kienx possibbli li ssir il-biedja standard, u għalhekk il-popolazzjoni lokali kienet taħdem prinċipalment fil-kummerċ tal-annimali. Kienu jipproduċu wkoll prodotti tal-laħam ipproċessat, fosthom il-"kiełbasa piaszczańska", li għal sekli sħaħ baqa' jiġi prodott mill-abitanti tal-villaġġi madwar Krokovja bla heda. Mir-rekords lokali u mill-informazzjoni miżmuma fil-Mużew tal-Etnografija ta' Krakovja, joħroġ li t-togħma taz-zalzett hija dovuta għall-għarfien tal-ambjent naturali li kellhom in-nies li kienu jgħixu fil-foresta Czarny Las. F'sekli remoti, din kienet tagħmel parti minn foresta ikbar li testendi mill-periferija taż-żona Krzemionki qrib Krakovja, tgħaddi mill-Karpazji, u tibqa' sejra sal-fruntiera mal-Ungerija. Illum, għad fadal biss parti mill-foresta li tinsab bejn Ochojno u Rajsko, u żammet l-isem ta' Czarny Las. Minn żmien żemżem, hawnhekk il-laħam kien staġjonat permezz ta' infużjoni ta' diversi ħxejjex aromatiċi, inkluż il-frott tal-ġnibru. Kienu jintużaw ħxejjex aromatiċi u ħwawar naturali komuni mhux biss biex jikkumplimentaw it-togħma, iżda anki biex jibbilanċjaw l-effett negattiv tax-xaħam tal-annimali fuq is-saħħa tal-bniedem. Sa tmiem is-seklu dsatax, it-taħlitliet tal-ħxejjex aromatiċi kienu jitħejjew u jinbiegħu mill-Kijacy li kienu familjari mal-pjanti lokali. L-użu tal-istokk ta' ħxejjex aromatiċi li ssemma iktar 'il fuq fil-produzzjoni tal-"kiełbasa piaszczańska" huwa uniku u jiddistingwi dan il-prodott minn zalzett ieħor. Fil-Polonja, normalment ma jiżdiedux ħwawar maz-zalzett għajr il-melħ, il-bżar u t-tewm. Il-proċess tal-immarinar tal-laħam żviluppat mill-abitanti lokali, li jiddistingwi l-"kiełbasa piaszczańska" minn zalzett ieħor, kien isir f'kantini magħmula mill-ħamrija magħrufa bħala ziemianki, li jipprovdu temperaturi baxxi u umdità b'mod konsistenti. Għal sekli sħaħ, il-proċess tat-tqattigħ bir-reqqa tal-laħam kien jitwettaq fuq blokok wisgħin tal-injam bl-użu ta' xwabel tqal, li mbagħad kienu sostitwiti bi mnarnar wisgħin, filwaqt li kien biss fil-bidu tas-seklu għoxrin li ġew introdotti l-magni tal-ikkapuljat manwali. L-intestini kienu jimtlew bit-taħlita tal-laħam bl-idejn permezz ta' qarn tal-gendus, li fi żminijiet moderni ġie sostotwit b'tagħmir mekkaniku. L-affumikar hu pass importanti fil-produzzjoni tal-"kiełbasa piaszczańska". Għall-ewwel l-affumikar tal-prodotti tal-laħam staġjonat kien isir f'fossa magħmula mill-ħamrija, u mbagħad fid-dwejriet li fihom kienu jgħixu l-Kijacy li kellhom ċmieni wisgħin b'bibien fuq il-fuklar. Sas-seklu dsatax, ħafna mill-abitanti tal-lokal kellhom kmamar fuq barra apposta għall-affumikar. Illum l-affumikar isir fi kmamar apposta, li fihom is-sħana u d-duħħan jiġu prodotti bil-ħruq tal-injam mis-siġar li jwaqqgħu l-weraq, jiġifieri tal-fagu, tal-alnu u tal-ballut. Id-duħħan u s-sħana joħorġu mill-fran li jinsabu fil-parti ta' isfel tal-kamra, u hekk isir l-affumikar taz-zalzett, li jkun imdendel minn mal-poli, u jiġi affumikat bit-tlugħ tas-sħana u tad-duħħan. Element addizzjonali fil-proċess tal-affumikar li huwa speċifiku għall-"kiełbasa piaszczańska" huwa l-użu moderat tal-friegħi u tal-frott tal-ġnibru fil-fażi finali. Il-produtturi tal-"kiełbasa piaszczańska" kienu pijunieri fil-prattika tal-affumikar b'dan il-mod. It-togħma eċċezzjonali u l-aroma liema bħalha tal-"kiełbasa piaszczańska" huma dovuti għall-kumbinazzjoni partikolari tat-tipi ta' njam użat fil-proċess tal-affumikar. Iz-zalzett "kiełbasa piaszczańska" affumikat sew jista' jinħażen sa massimu ta' xahar. Biex issir il-produzzjoni tal-"kiełbasa piaszczańska" jintgħażel laħam ta' kwalità għolja u l-prodott kien saħansitra jisserva fuq il-mejda rjali. Il-leġġendi lokali jikkonfermaw ir-rabta bejn il-"kiełbasa piaszczańska" u ż-żona ġeografika fejn jiġi prodott, kif ukoll ir-reputazzjoni tiegħu. Waħda minnhom saret it-tema ta' ħidma letterarja ppubblikata fl-1899 mill-etnografu Seweryn Udziela, il-fundatur tal-Mużew tal-etnografija fi Krakovja u l-awtur tal-ktieb "Dwanaście legend i podań z pod Krakowa" ("Tnax-il leġġenda u ġrajjiet tal-folklor miż-żona ta' Krakovja") (Lwów, 1899). Skont il-leġġenda, fir-renju tar-Re Casimir il-Kbir l-abitanti ta' Wielkie Piaski ġabu z-zalzett li kienu jipproduċu biex ibigħuh fi Krakovja. Madankollu, dawk li kienu jbigħu l-laħam f'dik il-belt bdew jgħiru, u ppruvaw jikkonvinċu lill-kunsill tal-belt biex iċaħħad lir-raħħala milli jġibu l-laħam tagħhom fil-belt u jbigħuh. Il-Kijacy appellaw lir-Re, li wegħedhom li jħallihom ikomplu bil-kummerċ tagħhom jekk ikunu kapaċi jdaħħlu fil-belt zalzetta twila żewġ metri mingħajr ma jħallu lill-għassiesa jintebħu. Ir-raħħala ġiethom l-idea li jħaffru bastun twil u jaħbu z-zalzetta ġo fih. B'hekk, Casimir il-Kbir tahom il-permess biex ikomplu jbigħu z-zalzett tagħhom fi Krakovja, u minn hemm 'il quddiem baqgħu magħrufin bħala Kijacy; isem li baqa' sal-lum. Mill-1825, il-Kijacy bdew ibiegħu z-zalzett magħruf ħafna tagħhom "kiełbasa piaszczańska" fis-suq ta' "jatki dominikańskie" fil-Pjazza Szczepanski, u iktar tard fil-ħwienet tagħhom stess. Matul it-Tieni Gwerra Dinjija, u fi żmien ir-Repubbilka tal-Poplu tal-Polonja fit-tieni nofs tas-seklu għoxrin, fil-pajjiż kienet teżisti sistema ekonomika ċentrali ppjanifikata. B'riżultat ta' dan, ma kienx possibbli li jinżammu t-tradizzjonijiet tal-bejjiegħa tal-laħam u tal-Kijacy, peress li ma kienx hemm suq ħieles. Fl-aħħar snin tas-seklu għoxrin, il-produzzjoni tal-"kiełbasa piaszczańska" kienet limitata għall-konsum domestiku privat. Madankollu, ir-riċetta u t-togħma unika baqgħu l-istess, u z-zalzett irritorna fis-suq kummerċjali. Issa l-"kiełbasa piaszczańska", li ilu magħruf fi Krakovja u fl-inħawi ta' madwarha għal sekli sħaħ, qed jikseb popolarità akbar. L-istorja unika tal-produzzjoni tiegħu f'żoni konnessi bil-"metodu kijak", kif irrakkuntata f'għadd ta' dokumenti u studji mwettqa b'tifkira tal-abitanti ta' Wielkie Piaski, tikkontribwixxi għall-karattru uniku tal-prodott. Għalhekk, huwa importanti li l-għarfien u l-ħiliet involuti fil-produzzjoni ta' dan iz-zalzett bħala prodott reġjonali jinżammu u li jkun żgurat li jingħaddew lill-ġenerazzjonijiet futuri. L-apprezzament tal-konsumaturi fir-rigward tat-togħma taz-zalzett eċċezzjonali "kiełbasa piaszczańska" ġie kkonfermat ukoll bir-rikonoxximenti u bil-premijiet li rebaħ fil-fieri u fil-kompetizzjonijiet tal-ikel: il-premju "Agro Polska", Rzeszów, fl-4 ta' Ġunju 2012. Iż-żieda tal-"kiełbasa piaszczańska" fil-Lista ta' Prodotti Tradizzjonali tal-Ministeru tal-Agrikoltura u tal-Iżvilupp Rurali, fit-3 ta' Ġunju 2013. Ir-rikonoxximent fil-kompetizzjoni "Małopolski Smak", fid-9 ta' Ġunju 2013. L-ewwel premju fil-kompetizzjoni ta' Nawojowa bl-isem ta' "Nasze Kulinarne Dziedzictwo – Smaki Regionów", fit-8 ta' Settembru 2013. Iċ-ċertifikat tal-iskema dwar il-kwalità tal-ikel nazzjonali "Jakość Tradycja", fit-3 ta' Lulju 2014. (it-tieni subparagrafu tal-Artikolu 6(1) ta' dan ir-Regolament)